
UFO-VISION udgives af: 

Skandinavisk UFO Information (SUFOI) 

Postboks 6 

2820 Gentofte 

Giro 9 11 77 23 

tlf. 02 24 17 02 

Tryk: Helpo-Print, Ringsted 


UFO-VISION udkommer 1 gang årligt i marts. 

Der kan ikke tegnes abonnement på UFO-VISION. 
Årbogen vil hvert år blive annonceret i tids¬ 
skriftet UFO-NYT med oplysning om pris, side¬ 
tal og indhold. 


Bøger, tidsskrifter, lydbånd, diasserier, vi¬ 
deobånd o.lign., der ønskes anmeldt i UFO¬ 
VISION, bedes sendt til redaktionens adresse. 
Det samme gælder annoncer, som ønskes optaget 
i UFO-VISION. 


Deadline for UFO-VISION 1989: 
1. november 1988. 

UFO-bøger i 1987 og lidt om 1988... 


Af Kim MølJ.er Hansen 

Det var med en svag basken af sommerfugle i 
maven, at vi sidste år lod UFO-VISION blive en 
realitet. Var der basis for en så speciel år¬ 
bog? Svaret sidder du allerede med i hænderne. 
1988-udgaven er en realitet. Nåede du ikke at 
få 1987-udgaven, kan du endnu nå det. Men vær 
hurtig. Vi har kun 10 eksemplarer tilbage! 

Interessen for ufo-litteraturen er der sta¬ 
dig. Og det ser faktisk ud til, at der sker 
mere og er flere visioner i ufo-bøgerne end u- 
de i de mange ufo-foreninger! 

I USA er der åbenbart basis for at udgive 
mere eller mindre obskure bøger. Mindst to af 
slagsen så dagens lys i 1987: "Intruders" af 
Budd Hopkins og "Communion" af Whitley Strie- 
ber. Begge bestsellere! 

Blandt de mere seriøse amerikanske udgivel¬ 
ser skal nævnes "Melbourne Episode. Case Study 
of a Missing Pilot" af Richard F. Haines. Den 
hidtil bedste gennemgang af Valentich-sagen 
fra 1978. 

Nu får ufologien sin egen "Blå Bog". Robert 
D. Boyd er manden bag "International Who's Who 
In Ufology Directory", der udkommer omkring 
den 31. marts 1988. 

Englænderne har stået for de mere betyd¬ 
ningsfulde bøger i 1987. Den murstentykke bog 
"Above Top Secret" af Timothy Good hører til 
på hylden om ufologiens historie på godt og 
ondt. Man kan være uenig med Goods grundhold¬ 
ning (at alle ufoer er rumskibe, og at rege¬ 
ringerne verden over slører dette), men hans 
gennemgang af ufoernes historie verden over er 
interessant læsning, også for folk som mener, 
at de ved det hele i forvejen. Bogen er nu 
kommet i 4. oplag! 

Hilary Evans og John Spencer fik med arti¬ 
kelsamlingen "UFOs 1947-1987" samlet bidrag 
fra hele verden. Bogen giver et fantastisk 
billede af ufologiens mange aspekter. Et 
"must" for alle. I 1988 kommer der et supple¬ 


mentbind til bogen med et internationalt ufo¬ 
leksikon. 

Desuden er de to herrer igang med et lignen¬ 
de storværk, der har arbejdstitlen "From Fly- 
ing Saucers to UFOs". Bogen udkommer i 1988. 

I 1984 udkom "Visions, Apparitions, Alien 
Visitors" af Hilary Evans. I 1987 udkom det 
selvstændige 2. bind "Gods, Spirits, Cosmic 
Guardians". Det er kort sagt bøgerne for dem, 
som interesserer sig for nærobservationer af 
ufonauter, engle, alfer m.m. 

I Danmark så to ufo-bøger dagens lys. Ander¬ 
sen Bogservice udgav "International UFO-Årbog 
1986", som er en oversættelse af "The UFO 
World ’86" (anmeldt i UFO-VISION 1987). Det er 
en anbefalelsesværdig bog, som giver et glo¬ 
balt overblik. Lad os håbe, at vi ser en årbog 
anno 1987 også. 

Gyldendal udgav en grundbog om ufoer med 
titlen "UFO. En bog om observationer af gåde¬ 
fulde himmelfænomener". Bogen henvender sig 
til folkeskolens ældste klassetrin samt voksne 
og er velegnet til emnearbejde og studiekred¬ 
se. Indbindingscentralens lektører skrev om 
bogen: "...Teksten er mundret og flydende, og 
indholdet virker sobert og gennemarbejdet... 
Bogen kan læses fra 3. kl., af særlig interes¬ 
serede fra 4...." 

Årets sidste danske udgivelse blev et lyd¬ 
bånd med 4 foredrag fra Skandinavisk UFO In¬ 
formations 30 års Jubilæumsarrangement i Lyng¬ 
by Storcenter. På 90 minutter får man et godt 
indtryk af ufologiens historie i Danmark for¬ 
talt af Torben Birkeholm, Ole Henningsen, Per 
Andersen og Per Borgaard. 

Så 1987 blev på mange måder et "historisk" 
år... □ 

UFO-litteraturens Top 10 


Af Hilary Evans. 


Meget få af de områder, hvor der drives 
grænse-forskning, har udgivet så meget litte¬ 
ratur som ufologien. 

Æren - eller måske skylden - for dette må 
nok tillægges den moderne teknologi, der gør 
det muligt for alle at få trykt, hvad de vil. 
Men bag disse tekniske faktorer ligger en so¬ 
ciologisk årsag: et meget stort ønske fra de 
mennesker, der føler sig fanget i ufo-fænome¬ 
nets net, om, at fortælle andre om deres ople¬ 
velser eller blot give udtryk for deres me¬ 
ning. 

Dette skyldes: 

* Det specielle indtryk, ufo-fænomenet har 
gjort på samfundets forskellige lag. For nogle 
mennesker står dette fænomen som et meget van¬ 
skeligt videnskabeligt problem. For andre er 
det en erstatning for de traditionelle religi¬ 
oner, og for andre igen en meget bekvem mulig¬ 
hed for en ekstern projektion af netop deres 
personlige problemer, fordomme og distraktio¬ 
ner. 

* Besværet med at finde et egnet offentligt 
forum, hvor de kan fortælle, diskutere og dele 
oplevelsen med andre, får dem til at finde de¬ 
res egen forklaring på det skete. 

Resultatet af alt dette er en mængde litte¬ 
ratur, der forbløffer med sin rigdom og varia¬ 
tion. Og netop fordi folk på denne måde er 
blevet tvunget til at give udtryk for deres 
følelser, har litteraturen en enestående værdi 
for forskerne. Det indtryk, ufoerne gør på 
den, der fortæller om en observation, er en 
integreret del af fænomenet: man kan ikke vur¬ 
dere en rapport, med mindre man ved noget om, 
hvilken tro og hvilke forventninger den per¬ 
son, der skrev rapporten, har - og den bedste 
måde at få disse oplysninger på, er ved at 
studere, hvilket indtryk af fænomenet, der kan 
findes i det skrevne. 


KOMMERCIEL UFO-LITTERATUR? 

Man hører ofte, at ufo-litteraturen stort set 


kun har et kommercielt og sensationelt ind¬ 
hold, lavet af skruppelløse "bladsmørere", der 
blot er sprunget med på vognen i håbet om nog¬ 
le lettjente penge. Et besøg hos en boghandler 
synes at støtte denne antagelse, men vi må dog 
ikke glemme, at langt størstedelen af de ufo- 
bøger, der udgives, aldrig finder vej til de 
traditionelle boglader . En meget lille del af 
min private samling af ufo-bøger er købt i en 
almindelig boghandel; langt størstedelen er 
købt direkte af forfatterne eller i forretnin¬ 
ger, der har specialiseret sig i at handle med 
den slags flygtige og "let fordærvelige" mate¬ 
rialer, der let forsvinder ud i glemslens mør¬ 
ke. 

Størstedelen af disse bøger er lavet af op¬ 
rigtige enkeltpersoner - der ofte er rørende i 
deres oprigtighed - for dem var det vigtigt at 
få sat deres oplevelser eller tanker på tryk. 
Det indtryk, man får fra disse bøger, er over¬ 
vældende - forfatterne har givet alt, hvad de 
har i sig, uden nogen tanke for økonomisk ge¬ 
vinst. Dette gælder også for visse af de "kom¬ 
mercielle" forfattere. I et brev til Fortean 
Times fortæller John Keel, hvor svært det hav¬ 
de været at finde et forlag, der ville udgive 
hans Operation Trojan Horse , der ellers i dag 
betragtes som en litterær milepæl. Han solgte 
"blot 2.000 eksemplarer hjemme i USA og nogle 
få hundrede i British Commenwealth." 

Mange forfattere - Jenny Randles er en af 
dem - må indgå kompromis for i det hele taget 
at få deres bøger udgivet. Mange værdifulde 
bøger - tag f.eks. Hynek's UFO Report og 
Clark-Colemann's The Unidentified - blev udgi¬ 
vet som meget "skrabede" billigbøger, hvilket 
på en ret effektiv måde forhindrede dem i at 
nå ud til de læsere, de ellers ville være nået 
ud til, hvis de var blevet trykt i et noget 
mere respektabelt format. Når det nu en gang 
er sådan, må vi tage hatten af for de anstren¬ 
gelser Wendelle Stevens gør sig, og lige me¬ 
get, hvad vi ellers mener om indholdet, drejer 
det sig om nogle virkelig flotte udgaver af 
adskillige vigtige beretninger, som måske el¬ 
lers aldrig ville have set dagens lys. 

En analyse af de bøger, jeg har stående på 

mine hylder, viser, at lidt over 50% er udgi¬ 
vet af forlag, mens lidt under 50% er udgivet 
af privatpersoner. Mit gæt er, at højst hver 
femte bog blev udgivet med helt klare kommer¬ 
cielle hensigter. 

KATALOGISERING AF LITTERATUREN 

Der er blevet gjort utallige forsøg på at lave 
lister over ufo-litteraturen. Den mest impone¬ 
rende er Catoe-kataloget lavet i 1969 og ikke 
opdateret siden, bortset fra mangelfulde ikke 
meddelte supplementer; Rasmussen-guiden (se 
UFO-VISION 1987), der indeholder små noter om 
den omtalte litteratur; og Eberhart-kataloget, 
der ikke indeholder noter, men som er meget 
omfangsrigt. Det sidstnævnte indeholder frem¬ 
medsproget litteratur, men kun som et supple¬ 
ment til den engelsksprogede litteratur; dvs., 
at hvis en fransk bog er oversat til engelsk, 
så går oversættelsen forud for originalen! 

At lave et katalog/en bibliografi, der til¬ 
fredsstiller alle, er en umulig opgave. Hvor¬ 
dan kan vi f.eks. afgøre, hvad der er en bog, 
og hvad der ikke er - skal vi medtage rappor¬ 
ter, beretninger og kataloger? Og hvilke bøger 
er ufo-bøger, og hvilke er ikke? Skal vi med¬ 
tage bøger om fortidsastronauter - om Bermuda 
Trekanten - børnebøger - og skønlitteratur? 

Min personlige liste - der er begrænset af 
de bøger, jeg faktisk har stående på hylderne 

- indeholder ikke bøger om fortidsastronauter 
og lignende, bortset fra nogle ganske få, der 
har ret så stærke relationer til ufoer. Listen 
omfatter dog den del af skønlitteraturen, der 
er baseret på kendsgerninger, samt rapporter 
og kataloger, der kan danne grundlag for kri¬ 
tiske kommentarer (som I nok kan forestille 
Jer, er dette en subjektiv afgørelse). Inden 
for disse grænser omfattede min liste - ved 
middagstid den 16. juli 1987 - 1.034 bøger, 
eksklusiv oversættelser og nyere udgaver. 

George Eberhart's dejlige bibliografi inde¬ 
holder meget, meget mere - men så medtager han 
alle de katagorier, som jeg har udelukket, 
samt tidsskrifter og artikler i ikke-ufo-tids- 
skrifter (se anmeldelsen andetsteds i denne 
udgave af UFO-VISION). 

FØRSTEUDGAVER, BILLIGBØGER OG OVERS/ETTELSER 

Det er altid interessant at stå med den origi¬ 
nale udgave af en bog i hånden, for ud fra 
dens indhold kan man danne sig et indtryk af 
samfundsforholdene, dengang den udkom. Af sam¬ 
me grund er det interessant at samle på for¬ 
skellige billigbogsudgaver, der ofte ændre sig 

- endog deres titel - eftersom holdningen til 
ufoerne ændrer sig fra det sensationelle til 
det seriøse. For eksempel har omslaget på bil¬ 
ligbogsudgaven af Scully's Behind the Flying 
Saucers et vidunderligt Hollywood design, som 
i sig selv giver en lektion i sociologi og 



fortæller en del om, hvordan holdningen til 
fænomenet var i 1950'erne. 


En anden slags ændring sker, når bøgerne 
bliver oversat. Der var ingen, der tog den o- 
riginale amerikanske version af Gray Barker’s 
bog The Book of Adamski særlig alvorligt, da 
den med sin maskinskrevne forside og i A4 for¬ 
mat er en typisk amatørudgivelse. Men den ty¬ 
ske udgave, der er flot indbundet og trykt med 
typisk "akademisk" tysk typografi, fremtræder 
meget sober og seriøs! 

Udsving i udgivelsen af ufo-bøge r 
(baseret på første-udgaver, når de er kendte, 
Genudgivelser giver også et vist indtryk for 
interessen, men det ville have været alt for 
besværligt at tage dem med). 

HVAD BØR VI L/ESE? 


HILARY EVANS' TOP TI 


Alle bøger kan selvfølgelig læses, men kun en 
masochist ville frivilligt give sig til at læ¬ 
se alle ufo-litteraturens bøger. Alligevel vil 
det være en frygtelig fejltagelse kun at læse 
de "gode bøger". Det er vigtigt, at vi er op¬ 
mærksomme på de ikke-så-gode bøger, for de 
hjælper os med at vurdere det "klima", de fle¬ 
ste ufo-tilfælde sker i. 

Det er f.eks. meget vigtigt at læse, hvordan 
kontaktpersonerne med deres egne ord beskriver 
deres oplevelser. For kun på den måde kan vi 
forstå, hvorfor en person som Orfeo Angelucci 
kunne gøre et så stort indtryk på Carl Jung. 

Vi kan nok tvivle på, om den svejtsiske psyko¬ 
log tog Angelucci's historie for gode varer; 
men han blev nok optaget af mandens oprigtig¬ 
hed - og på samme måde imponeres vi selv, selv 
om vi heller ikke kan få os selv til at tro. 

Hvis jeg blev spurgt om, hvilke bøger jeg 
ville anbefale de nybegyndere, der gerne vil 
vide, hvad ufo-forskning er, at læse, vil jeg 
selvfølgelig anbefale min egen The Evidence 
for UFOs , ikke fordi bogen i sig selv er noget 
særligt, men fordi den er skrevet netop med 
dette for øje! (Se anmeldelsen i UFO-VISION 
1987.) 

Bliver jeg derimod spurgt om, hvilke ti bø¬ 
ger, der har gjort størst indtryk på mig per¬ 
sonligt, vil jeg opstille følgende hit-liste. 


John A. Keel, Operation Trojan Horse , Putnam, 
1970. Et vildt, men dejligt overflødighedshorn 
af tankevækkende teorier. 

James M. McCampbell, Ufology , Jaymac, 1973. En 
fortrinlig analyse ud fra et jordnært syns¬ 
punkt. 

Frank B. Salisbury, The Utah UFO Display , 
Devin-Adair, 1974. Den bedste bog, der er 
skrevet om en ufo-undersøgelse, da den rap¬ 
port, der er i den, er skrevet med observatø¬ 
rens egne ord. 

Jacques Vallée, Passport to Maqonia , Regnery, 
1969. Alt, hvad Vallée skriver, har stor vær¬ 
di, men dette er nok hans mest betydningsfulde 
bog. 

Pierre Vieroudy, Ces OVNIs qui annoncent le 
surhomme , Tchou, 1977. En gennemgribende ana¬ 
lyse af fænomenet, der her fører til nødven¬ 
digheden af en helt ny opfattelse af virkelig¬ 
heden. 

Jeg er sikker på, at din liste er meget for¬ 
skellig fra min... □ 



V.J. Ballester Olmos & Juan A. Fernandez 
Peris, Enciclopedia de los encuentros cercanos 
con OVNIs , Plaza y Janes, 1987. Selv med et 
meget overfladisk kendskab til spansk, kan man 
få et indtryk af, hvordan denne bog er tilret¬ 
telagt, og på hvilken intelligent måde forfat¬ 
terne behandler nærobservationstilfældene. 

Festinger, Riecken & Schachter, When Prophecy 
Fails , University of Minnesota 1936. En klas¬ 
sisk beretning om det indtryk, de flyvende 
tallerkener gjorde på befolkningen. 

Allan Hendry, The UFO Handbook , Doubleday 
1979. Selv om der er en del fejl i denne bog - 
som f.eks. en antydning om, at ufoerne udeluk¬ 
kende er et amerikansk fænomen - giver den 
mange værdifulde oplysninger. 

J. Allen Hynek, The UFO Experience (på dansk: 
UFO-dokumenteret), Regnery, 1972. Den første 
bog, der fremlægger ufoerne som et emne for en 
videnskabelig undersøgelse. 


C.G. Jung, Ein moderner mythus von Pingen, die 
an Himmel qesehen werden , Raschen, 1938: Over¬ 
sat til Flyinq Saucers, a Modern Myth of 
Thinqs Seen in the Skies , Routledge, 1959. En 
forbavsende bog af en erfaren psykolog. 

UFO-VISIONs TOP TI 

Dansksprogede bøger, som bør stå på alle bi¬ 
blioteker. 

Per Andersen, TIDSLOVEN. UFQ-fænomenetes tids¬ 
fordeling , SUFOI, 1978. 

Hilary Evans, Nye facts om UFOer , Bogan, 1986. 
Kim Møller Hansen, UFO. En bog om observatio¬ 


ner af gådefulde himmelfænomener , Gyldendal, 
1987. 

J. Allen Hynek, UFO-dokumenteret , Strube/SUFOI 

1974. 

Sherman J. Larsen, UFO'er tæt på , Forum 1980. 

Eugen Semitov, De ufattelige ufoer , Borgen, 

1979. 

Åge Skjelborg, På sporet af ufonauten , Ber- 
lingske Forlag, 1979. 

Synspunkter. Tre UFO Artikler , SUFOI, 1977. 

Willy Wegner, UFO-landinger i Danmark , FUFOS, 

1975. 

Willy Wegner, UFOer - Top Secret ?, FUFOS, 

1980. 


‘ianfranco de turris 
U sebastiano fusco 


obiettivo sugli 


UFO 

speciale 


fotostoria 
dei dischi volanti 


Ufo 



edizioni mediterranee 



Volantes vi'ennent 
dun autre Monde 



* .♦ 4; 


A 

uy'V S" 

j* \ | 

"r v \ 

Editions \ 
ritlm noik 



r * ^ 

JIMMY GUIEU 


Kræs for samlere! 

"Obiettivo sugli UFO - fotostoria dei dischi 
volanti" gennemgår på 274 sider ufo-sagen hi¬ 
storisk ved brug af ikke mindre end 360 illu¬ 
strationer og fotos, heraf enkelte i farve. 

Teksten er på italiensk, men så vidt jeg kan 
skønne med mit beskedne kendskab til dette 
tungemål, er forfatterne Gianfranco de Turris 
og Sebastiano Fusco temmelig ukritiske. Det er 
imidlertid heller ikke teksten, som er mest 
interessant - den kan sikkert genfindes i man¬ 
ge bøger. Men billedmaterialet er hele bogen 
værd. Selvfølgelig er adskillige af illustra¬ 
tionerne set før (men ofte i ringere gengivel¬ 
se), men der er flere, især franske og itali¬ 
enske fotos, som er "nye". 

Jeg har erhvervet et par eksemplarer ved en 
nylig udlandsfærd. Interesserede købere bedes 
skrive til UFO-VISIONs adresse (se side 2). 








Alverdens ufo-litteratur 
i en kokosnøddeskal 


Af Per Borgaard 

UFOs and the Extraterrestrial Contact Movement I-II 


Af George Eberhart. The Scarecrow Press, 

Inc., Metuchen, N.J. & London 1986. 

Tilsammen 1298 sider. 

Pris: US $ 97,50. 

ISBN: 0-8108-1919-8. 

I Danmark er vi ret forvænte med bibliografi¬ 
er over ufo-litteratur. Både Willy Wegner og 
Per Andersen har bidraget vægtigt til, at for¬ 
skere, der vil sætte sig ind i ufo-syndromet, 
kan få grundigt overblik over, hvad der er 
skrevet på dansk om dette i luften frit svæ¬ 
vende emne. 

Men en global bibliografi over ufo-littera¬ 
tur lyder på én gang som en drøm og en umulig¬ 
hed. Hvem kan overkomme at skabe en så omfat¬ 
tende bibliografi over et tematisk felt, der 
stort set kun påkalder sig amatørers interes¬ 
se - og det kun i så begrænset omfang, at ud¬ 
givelsen næppe kan skæppe i kassen i forhold 
til det enorme arbejde, det kræver. 

George Eberhart fra USA har gjort det. Det 
må have været et surt slid, selv om han har 
trukket kraftigt på andre bibliografier, bl.a. 
nævnte Wegner. Og resultatet er blevet godt, 
så godt, at det fortjener respekt. Et spot¬ 
check på siderne med dansk ufo-litteratur af¬ 
slører ganske vist, at Eberhart ikke er per¬ 
fekt, men dog så grundig, at han kan bruges. 

Og så er dansksproget ufo-litteratur jo næppe 
det område, en amerikansk bibliograf er mest 
hjemme i. 

Et værk af det omfang er ikke billigt, men 
jeg bliver desværre nødt til at købe det. Det 
er uden lige i ufologiens historie. 

Første bind er helliget uidentificerede fly¬ 
vende objekter og inddelt i hovedgrupperne ge¬ 
nerelle ufo-skrifter, bøger eller tryksager, 
der handler om konkrete sager fra ifoer og 
svindelnumre til ufonaut-tilfælde, ufoer i ha¬ 
vet og i rummet, historiske ufoer, ufoer og 
sociologi, ufo-undersøgelser, bøger på andre 


sprog end engelsk, opdelt efter nationer, ufo- 
tidsskrifter, specielle materialer og tilgræn¬ 
sende fænomener, bl.a. Bermuda-trekanten. 

Andet bind, som jeg finder mest interessant, 
handler om ufo-kontaktbevægelsen med et bredt 
afsnit om kontaktpersoner og videre over for¬ 
tidsastronauter og forhistoriske kulturer til 
huljords-teorier, science fiction om ufoer og 
endelig jagten på den ikke-jordiske intelli- 
gen, vi foreløbig har lyttet forgæves efter. 
Where the hell is everybody? 

Andet bind slutter med et navneindex samt 
indexer over ufo-tidsskrifter og organisatio¬ 
ner . 

J. Allen Hynek nåede at skrive forord til 
bibliografien, og værket er også dedikeret til 
ham. Nogen smukkere mindesten kunne man ikke 
have sat over den amerikanske skeptiker, der 
blev forkæmper nr. 1 for seriøs undersøgelse 
af ufo-syndromet. 

Hvert eneste afsnit i bibliografien indledes 
med en kort oversigt over det aspekt af ufo- 
probiemet, som bøgerne i dette afsnit handler 
om. Disse indledninger røber stor indsigt i 
ufo-problematikken og er med til at gøre vær¬ 
ket til en fantastisk hjælp for bibliotekarer, 
som kan blive spurgt om mere - af ufo-interes¬ 
serede - end syv vise kan svare på. 

Oversigterne er så informative, at de alene 
burde sikre værket plads på samtlige danske 
centralbiblioteker. (Jeg håber, dette bliver 
læst på bibliotekerne, for danske ufo-interes¬ 
serede har ikke altid fået lige kvalificeret 
hjælp fra vort i øvrigt uundværlige biblio¬ 
teksvæsen. ) 

Bibliografien er aktuel, ikke mindst andet 
bind med bøger og artikler om kontaktpersoner. 
Her kommer man ind på temaer og personer, som 
har haft betydning for hele new age-bevægelsen 
i Danmark. Den, der har været med i ufo-forsk¬ 
ning siden 50’erne, kan se, i hvor stort om¬ 
fang datidens ufo-bevægelse afspejlede de 
holdninger og tendenser, som for alvor udfol¬ 
dede sig i kølvandet på ungdomsoprøret i 1968. 
Vi var mentale rebeller, før det blev moderne. 
(Og vi klokkede lige så meget i det som ung- 
domsoprørerne ti år senere, men med mere af 
borgerskabets diskrete charme...) 

Afsnittet om science fiction om ufoer fore¬ 
kommer mig derimod malplaceret, dels fordi det 
er helt ufuldstændigt - en grundig behandling 
af det emne ville blive lige så omfangsrigt 
som resten af de to bind tilsammen - og dels 


fordi bøger, der er erklæret opdigt, principi¬ 
elt må betragtes som irrelevante. (Jeg pruste¬ 
de muntert, da jeg så Roger Zelazny's "Lord 
of Light" anbragt i den kategori.) 

Bevares, man kan godt seriøst diskutere, i 
hvilket omfang ufo-loren er opstået af science 
fiction-forfatternes frodige fantasi, og en 
sådan debatbog ville afgjort høre hjemme i bi¬ 
bliografien. Men ikke SF-romanerne i sig 
selv... de hører ikke til syndromets sympto¬ 
mer - og desuden, hvor skal man trække græn¬ 
sen? SF er efterhånden en genre, der tæller 
titusinder af bøger. 

Heddet lillebitte forbehold kan jeg helhjer¬ 
tet anbefale George Eberharts mammut-opus. 

Selv om det rykker i tegnebogen - trods den 
lave dollarkurs. □ 


Gods*Spirits*Cosmics Guardians 

Af Hilary Evans 

Udgivet den 22. oktober 1987. 

Pris: £ 7,99, paperback. 

Da den 18 årige stenograf og maskinskriverske 
Delphine, som boede i det centrale Frankrig, i 
1982 havde en vision, var det så, som hun tro¬ 
ede, Jomfru Maria hun så? Gennem historien har 
tusindvis af mennesker påstået, at de har mødt 
væsener. Hvad har delphines oplevelse fælles 
med dem? 

I "Gods, Spirits, Cosmic Guardians" fremlæg¬ 
ger den ansete ekspert på det paranormale, Hi¬ 
lary Evans, en sammenlignende undersøgelse af 
gåderne omkring disse møder. Møder med guder 
og djævle, afdødes ånder og på det seneste ik¬ 
ke- jordiske væsener er ikke ualmindelige. Den¬ 
ne bog beskriver de forskellige former for 
disse møder, forklarer de mange teorier, der 
er blevet fremsat, og slutter med en beskri¬ 
velse af, hvad der kan ligge under overfladen 
af disse oplevelser. 

Hilary Evans mener, at disse oplevede møder 
er af stor betydning for alle, der ønsker at 
forstå, hvordan den menneskelige hjerne funge¬ 
rer. Hans bog er baseret på menneskers virke¬ 
lige oplevelser - selv om de ikke er, hvad de 
tror, de er. 

Denne bog er en fortsættelse af hans værd¬ 
satte "Visions, Apparitions, Alien Visitors", 
der handler om observationer - den foreliggen¬ 
de bog koncentrerer sig om de egentlige møder. 

Hilary Evans er medstifter af "Association 
for the Scientific Study of Anomalous Phenome- 


na". Han har tidligere skrevet bøgerne "Vi¬ 
sions, Apparations, Alien Visitors" og "The 
Evidence for UFO's". Han er leder af Mary 
Evans Picture Library i London. 



H 

HILARY EVANS 


SPIRITS 


Non-Human Beings 

Tankevækkende og væsentlig læsning 


Af Torben Birkeholm 

UFOs 1947-1987. The 40-year søarch for an explanation. Compiled and edited by Hilary Evans with 
John Spencer for the British UFO Research Association, Fortean Tomes, London 1987. 

384 sider, illustreret. 

ISBN 1-870021-02-9. 


En farvestrålende forside med gengivelser af forsider fra alverdens ufo-bøger 
og tidsskrifter. Næsten 385 tætskrevne sider, og en vægt af omkring trekvart 
kilo. Dette og så den lovende titel - endelig et overblik over ufo-sagens hi¬ 
storie og mange aspekter, endelig et værk der overflødiggør de hundredevis af 
bøger, der allerede er skrevet, eller hva’? 

Forventningerne er store, når man sidder med den nye, flotte bog, men hvordan 
ser virkeligheden så ud? 


Bogen er kommet til verden via den engelske 
ufo-organisation BUFORA og de to redaktører 
Hilary Evans og John Spencer i anledning af 
ufoernes 40 år i moderne tid. 

Den er først og fremmest resultatet af en o- 
verordentlig imponerende arbejdsindsats af 
frivillige, ulønnede medarbejdere. Hertil kom¬ 
mer de mange bidragydere fra Australien, Bel¬ 
gien, Canada, Danmark, England, Frankrig, Ita¬ 
lien, Norge, Polen, Portugal, Spanien, Sveri¬ 
ge, USA og Zimbabwe. Et citat fra forordet 
fortæller herom bl.a.: 

"At afgøre hvem vi skulle invitere (til at 
skrive, anm.) var en delikat og vanskelig op¬ 
gave. Selvfølgelig måtte det være personer, 
som er seriøst involveret, og som har vist ev¬ 
ne til at yde bidrag af blivende værdi i for¬ 
hold til en forståelse af emnet. Men vi måtte 
udelade mange, som hovedsageligt har arbejdet 
som undersøgere (rapportoptagere, anm.), for 
selv om deres praktiske arbejde i marken er 
vigtigt, indgår det ikke i formålet med denne 
bog, som hovedsageligt er at træde et skridt 
tilbage og vurdere summen af vores viden." 

Det er altså en samling artikler, skrevet af 
folk fra store dele af verden, uafhængig af 
hinanden. Selv om der er sket en form for ko¬ 
ordinering og redigering, understreger redak¬ 
tørerne, at de forskellige synspunkter og 
holdninger, der kommer til udtryk, helt må stå 


for de enkelte forfatteres egen regning. Det 
giver jo en vis fare for helt modstridende op¬ 
fattelser i de forskellige artikler, men mod¬ 
sat afspejler det jo ganske de herskende til¬ 
stande blandt "ufologer" verden over, og det 
giver læseren en enestående mulighed for selv 
at tage stilling!" 

Jeg vil kommentere et skønsomt udvalg af ar¬ 
tiklerne/kapitlerne, som svarer til de afsnit, 
jeg personligt synes er mest interessante. Men 
det skal understreges - bogen indeholder et 
væld af interessante artikler, nok til at be¬ 
skæftige enhver læselysten og "sulten" ufo-in¬ 
teresseret i de lange, mørke vinteraftener (og 
i øvrigt også de andre årstider)! 

I kapitlet om spøgelsesraketterne over Skan¬ 
dinavien, støder vi på velkendte oplysninger 
fra de ihærdige svenskere Liljegren og Svahn. 
UFO-NYT har bragt flere artikler om emnet, som 
dækker sagen udmærket, men det svenske bidrag 
indeholder spændende detaljer. Desværre har 
jeg konstateret en alvorlig fejl i førsteudga¬ 
ven - mellem side 37 og 38 er et eller flere 
hele afsnit "faldet ud". Afsnittet om svenske 
radarobservationer slutter brat på side 37, 
mens de få linjer på næste side blot er af¬ 
slutningen på artiklen. Gad vide, hvad vi er 
gået glip af her? 

Danmark har ydet væsentlige bidrag til vær¬ 
ket. UFO-NYTs redaktør Kim Møller Hansen er 
forfatter til et kapitel på hele 46 sider, der 
indeholder et udvalg af de såkaldte "ufo-klas¬ 
sikere", der i en årrække har været bragt som 
artikelserie i UFO-NYT. Helt retfærdigt, at 
det store arbejde, der er lagt i sammenstil¬ 
lingen og ajourføringen af oplysninger om nog¬ 
le af de mest spændende observationer i det 
hele taget, kommer ufo-interesserede (i hvert 
fald de engelsk-sprogede) over hele verden til 
gode. Meget flot! Kapitlet indeholder i øvrigt 
det berømte danske bilstop-tilfælde fra,1970, 
hvor politibetjent Evald Hansen Maarup tog en 
række fotos af et lysfænomen, som tilsynela¬ 
dende forårsagede de ofte citerede effekter 
som afbrydelse af motor, lys og radio m.v. 

Når man kender standarden på Kim Møller Han¬ 
sens "ufo-klassikere", kan det godt ærgre 
lidt, at han ikke har fået dem alle sammen 
med. F.eks. optræder den berømte observation 
fra den brasilianske ø Trinidade, 1958, i ka¬ 
pitlet om ufoer i Latin-Amerika, hvor Willy 
Smith giver en temmelig kortfattet gennemgang 
af sagen. Der blev taget fire billeder af det 
karakteristiske "Saturn-formede" ufo, men i 
bogen bringes ikke ét eneste af dem. Smith 
skriver, at de er så velkendte, at det vil væ¬ 
re overflødigt at gengive dem i bogen! Ærger¬ 
ligt, når man husker den meget flotte og ene¬ 
stående fotomontage af de 4 fotos, som blev 
bragt i UFO-NYT nr. 1, 1982. I øvrigt synes 
jeg nogle interessante oplysninger om antallet 
af vidner, fotografens baggrund og filmens 
fremkaldelse m.v. burde have været omtalt i 
Smith's artikel. For ikke at nævne GSW's com¬ 
puteranalyse af billederne... 

Det fører direkte over til kapitlet om ufo- 
fotografier og analyser af samme. Dette kapi¬ 
tel lider af en alvorlig fejl - det mangler 
helt! Det var måske et spørgsmål om at begræn¬ 
se sig, men jeg synes, at det burde have et 
kapitel for sig selv i et sådant et værk, og 
under alle omstændigheder burde de få fotos, 
man ikke kan give nogen forklaring på, få en 
omtale under afsnit 3.4, hvor man beskæftiger 
sig med fysiske spor, radarobservationer og 
fysiske effekter på observatørerne. 


Det er interessant at læse om observationer 
og undersøgelser i lande og verdensdele, vi 
sjældent hører om i Danmark. Det gælder Sov¬ 
jetunionen, Sydamerika og Afrika, som får hele 
kapitler i bogen. Og det er i øvrigt de samme 
fænomener og "problemer", som de slås med over 
hele Jorden i den forbindelse! 

I "Bortførelser og kontaktpersoner" gennem¬ 
går bogens redaktører, Evans og Spencer, en 
række typiske tilfælde. De kritiserer de hid¬ 
tidige undersøgelser og opstiller en række 
forhold, der taler henholdsvis for og imod på¬ 
standen om, at der er tale om virkelige ople¬ 
velse. Vægtskålen viser en tendens til at veje 
tungest imod , og forfatterne tilføjer, at ide¬ 
en om "bortførelser" ikke er ny, og ikke knyt¬ 
tet specielt til den moderne rumalder. I et 
større perspektiv forklares disse tilfælde som 
projektioner af personernes specielle psyke. 

Læs kapitlet, det er meget spændende! 

Læs også Stringfields spændende artikel om 
de omdiskuterede beretninger om "ufo-styrt". 
Husk bagefter at læse Roberts kritiske artikel 
om samme emne! 

Richard Haines skriver er tankevækkende ka¬ 
pitel om problemerne med overhovedet at defi¬ 
nere, hvad man forstår ved et ufo. Han gennem¬ 
går en lang række forsøg på definitioner, og 
nævner det "umulige" i at definere noget, som 
er ukendt! 

Ikke desto mindre forsøger Haines selv med 
en ny version, ganske vist fordi der er et re¬ 
elt behov for at sikre et godt grundlag for en 
fælles terminologi, så alle over hele Jorden 
"taler om det samme". Han tager udgangspunkt i 
Hyneks klassiske definition fra 1972 og når 
frem til en formulering på i alt 103 (engel¬ 
ske) ord! Læs den hellere selv... 

Den spanske ufo-forsker Ballester Olmos har 
skrevet et kapitel, som er en hel "mini-hånd¬ 
bog for rapportoptagere". Grundlaget er væ¬ 
sentligst hans arbejde med at undersøge speci¬ 
elt såkaldte "ufo-landinger". 

Rapportoptagelse bør ifølge Ballester Olmos 
omfatte indsamlig , verificering , analyse og en 
konklusion , baseret på informationer givet af 
rapportørerne m.h.t. deres påståede ufo-obser¬ 
vationer. 

Om verificering og analyse skriver han, at 
"Det er klart, at ingen vidneudsagn kan be¬ 
tragtes som fakta. Ikke fordi rapportøren nød¬ 
vendigvis lyver, men simpelt hen fordi der er 
så mange faktorer, der 'forstyrrer' selve ob¬ 
servationen, så mange processer og påvirknin¬ 
ger, der bidrager til at forvrænge vidnernes 
iagttagelsesevne og hukommelse, at det må be¬ 
tragtes som intellektuelt selvmord at tage en 
rapport for pålydende." Sådan! 

Der er nok ikke mange seriøse rapportoptage¬ 
re, der er uenige, men alt for ofte har vi set 
teorier og konklusioner bygget på den tro, at 

hvad folk ser med deres egne øjne er "rig¬ 
tigt". Godt, at det hér slås fast med syvtom- 
mersøm, at virkeligheden er en anden. 

I øvrigt offentliggør Ballester Olmos en in¬ 
teressant metode til at "måle" en rapportørs 
subjektivitet. Han opregner fire detaljerede 
kriterier eller "vægte" til at bestemme et så¬ 
kaldt "subjektivitets-indeks". Indekset går 
fra 0 til 100%, og kun vidneudsagn under 10% 
kan betegnes som "objektive". Fra 10 til 30% 
indeholder rapporten elementer, som medfører 
rimelig tvivl om udsagnets hæderlighed/inte¬ 
gritet. Mellem 30 og 30% er der tale om usikre 
og upålidelige vidneudsagn, både i form og 
indhold, mens et indeks over 30% angiver, at 
udsagnet helt må afvises. Jeg kan have mine 
tvivl om metodens anvendelighed, bl.a. fordi 
den forudsætter rapportoptagerens helt subjek¬ 
tive vurdering af de fire kriterier, men det 
kunne være interessant at prøve metoden af i 
praksis. 

Jeg kunne blive ved at citere interessante 
passager, men vil her nøjes med at pege på ka¬ 
pitler som "Ufo-effekter på mennesker", "Radar 
og ufoer", "Bedømmelse af observatøren", og 
hele afsnittet under overskriften "Forklaring 
af fænomenet", der gennemgår en lang række 
ideer, tanker, overvejelser og teorier om ar¬ 
ten af fænomenerne. Meget tankevækkende og 
væsentlig læsning! 

Bogens afsluttende kapitler indeholder et 
angreb på og et forsvar for skepticisme i for¬ 
bindelse med ufo-fænomenerne. Her vil den "sø¬ 
gende" læser kunne finde argumenter, der støt¬ 
ter både den ene og den anden side i den evi¬ 
ge (?) diskussion om emnet. 

Er det så umagen værd at fortsætte vores sø¬ 
gen. Hilary Evans nævner disse to meget vigti¬ 
ge grunde: 

"1) Fordi ligegyldigt hvilken natur fænomenet 
end har, er her en enestående chance for vi¬ 
denskaben: hvis ikke for de fysiske videnska¬ 
ber, så for de humanistiske. Selv i det be¬ 
grænsede kendskab, vi i dag har til fænomenet, 
er der mange værdifulde oplysninger om både 
naturlige tildragelser (f.eks. studier af kug- 
lelyns-fænomenet sammen med geofysiske og at¬ 
mosfæriske forhold) og den menneskelige adfærd 
(f.eks. observatørernes reaktioner på forskel¬ 
lige ting, jævnfør Lawsons forsøg med indbild¬ 
te bortførelser). 

2) Fordi i tusindvis af mennesker har haft en 
oplevelse, som både forvirrer og forskrækker 
dem, og nogen er nødt til at fortælle dem, 
hvad det var, der skete for dem. " 

Efter at have læst den omfattende bog på må 
og få i første omgang, må jeg sige, at den 


virkelig lever op til det lovede. Et kalejdo¬ 
skopisk "billede" af, hvad vi véd, tror at vi¬ 
de, og måske ikke véd om ufo-fænomenerne i 
dag. Hvis man har besvær med at læse engelsk, 
kan jeg kun håbe, at bogen engang bliver over¬ 
sat til dansk - ellers er det absolut et værk 



Som bidragyder til "UFOs 1947-1987" vil jeg 
gerne knytte et par supplerende oplysninger 
til ovenstående anmeldelse. 

I februar 1986 løb projektet af stabelen. I 
lighed med andre skribenter verden over modtog 
jeg en invitation til at skrive en artikel til 
bogen samt en vejledning m.h.t. udformning af 
manus. Derefter fulgte et kæmpearbejde med ud¬ 
vælgelse af egnede "ufo-klassikere" og ikke 
mindst en rimelig engelsk oversættelse af dem. 
Oversættelsen blev udført af Flemming Rasmus¬ 
sen. Alle manuskripter skulle afleveres på en¬ 
gelsk, hvorefter Hilary Evans oversatte til 
korrekt engelsk og bearbejdede teksten, så den 
passede ind i helheden. 

I det oprindelige oplæg skulle en vesttysk 
ufolog skrive kapitlet om ufo-fotos og film, 
så ufo-klassikere, der specielt omhandlede fo¬ 
tosager, blev udeladt. Desværre trak omtalte 
vesttysker sig ud af projektet i sidste øje¬ 
blik, så kapitlet mangler helt i bogen. Andre 
bidragydere faldt også fra, så bogens to re¬ 
daktører fik meget travlt i sidste øjeblik med 
at skrive en hel del selv. 

Til bogen blev også udarbejdet et "Interna¬ 
tionalt Lexicon of Ufology", hvor de alminde¬ 
ligste fagudtryk står på dansk, engelsk, tysk, 
fransk, spansk og italiensk. Der blev imidler¬ 
tid ikke plads til dette leksikon, men det ud¬ 
gives nu i et supplement-bind. 

Men selv om den nuværende udgave af "UFOs 
1947-1987" således ikke helt har fået det ind¬ 
hold, som var planlagt, er det en ret enestå¬ 
ende ufo-bog. kmh 

UFO-fotos... jorden rundt 


Af Ole Henningsen 

UFO Photographs Around T he World, Vol. 1. 

Af Wendelle C. Stevens og August C. Roberts. 
256 sider, hardcover, over 150 sort/hvide fo¬ 
tos og tegninger. 

Privat udgivet af: UFO PHOTO ARCHIVES, P.O. 

Box 17206, Tucson, Arizona 85710, USA. 
Distribueres af: AMERICA WEST Publishers, P.O. 
Box K, Boulder, Colorado 80306, USA. 

ISBN 0-934269-00-9. 

Pris: US$ 14,95. 

Der er gennem årene fremkommet en del bøger, 
der specielt har beskæftiget sig med ufo-bil¬ 
leder. Et emne som jeg selv har interesseret 
mig meget for i en lang årrække. Det er derfor 
altid spændende at se, hvad der nu kommer af 
nye bøger indenfor dette emne. 

Ophavsmændene til den foreliggende bog er 
velkendte i ufo-kredse, omend det er fra vidt 
forskellige tidsperioder. 

August C. Roberts var et kendt navn allerede 
først i halvtresserne. Efter egne angivelser 
startede han med sin ufo-interesse, da fænome¬ 
nerne i 1947 begyndte at udskille sig fra an¬ 
dre usædvanlige fænomener. På daværende tids¬ 
punkt var han freelance-journalist og fotograf 
i New Jersey og New York området. 



Det var i denne periode, han startede med at 
etablere sin enorme samling af fotos af ufoer 
samt personer, steder osv., som havde tilknyt¬ 
ning til emnet. Efterhånden rummede hans arki¬ 
ver omkring 15.000 negativer, og mange af dis¬ 
se optagelser har været anvendt i en lang ræk¬ 
ke udgivelser i specielt de tidligste år. 

Det er meget lidt, man har hørt til August 
C. Roberts på ufo-scenen siden sidste del af 
tresserne, hvor han standsede de fleste af si¬ 
ne aktiviteter med baggrund i sygdom og per¬ 
sonlige problemer. 

Wendelle C. Stevens begyndte også privat at 
indsamle ufo-fotos sidst i fyrrerne, da han 
efter egne oplysninger bemærkede sig, at ufo¬ 


fotos fremsendt via militære kanaler til un¬ 
dersøgelse ofte forsvandt og ikke senere lod 
sig lokalisere. 

Wendelle C. Stevens har en militær karriere 
bag sig bl.a. i Det amerikanske Luftvåben, som 
han forlod som oberstløjtnant i 1963. Det er 
efter dette tidspunkt, at han blev mere aktiv 
på ufo-fronten. Mest kendt er han dog blevet i 
forbindelse med den tvivlsomme kontaktperson 
Eduard Meier fra Schweitz. Meier har taget et 
utal af fantastiske og farvestrålende ufo-fo¬ 
tos i alle afskygninger. Desværre har disse 
billeder ikke kunnet stå for kritisk efter¬ 
forskning, ligesom der også er adskillige me¬ 
get svage punkter i Meiers mange beretninger. 
Mildt sagt. 









Wendelle Stevens var for en del år siden en 
af initiativtagerne til udgivelsen af en bog 
om Meiers fotos og oplevelser. Ganske enkelt 
verdens flotteste ufo-bog, hvis man kun skal 
se på udførelsen med store, skarpe ufo-farve¬ 
fotos, trykt på glittet papir. Bogens format 
var 31 cm x 31 cm, så der var i bogstaveligste 
forstand store illustrationsmuligheder, der 
også blev benyttet fuldt ud. Bogen hed "UFO... 
Contact From The Pleiades", Vol. 1, og blev 
udgivet i september 1979 af Genesis III Pro- 
ductions, Ltd., Phoenix, Arizona. En Vol. II 
blev aldrig udgivet af finansielle grunde. 

Wendelle C. Stevens har dog senere (forment¬ 
lig 1982, hvilket ikke fremgår af bogens op¬ 
lysninger) privat udgivet et omfattende værk 
på 342 sider, som detaljeret beskæftiger sig 
med Billy Meiers forskellige kontakter. Bogens 
navn er "UFO...Contact From The Pleiades. A 
Preliminary Investigation Report. The Report 
of an Ongoing Contact." ISBN 0-9608338-2-3. 
Udgiver: UFO Photo Archives, P.O. Box 17206, 
Tucson, Arizona 85710, USA. US$ 17,95. På sam¬ 
me adresse kan man man iøvrigt få yderligere 
oplysninger om Wendelle C. Stevens andre ufo- 
bogudgivelser. 

Den store samling af ufo-fotos, som Stevens 
efterhånden har etableret, omfatter mere end 
3.000 ufo-fotos fra hele verden. Vi har i 
SUFOI gennem en længere årrække været i tæt 
kontakt med Wendelle C. Stevens og med ham ud¬ 
vekslet en lang række ufo-fotos. 

Men det er altså disse to menneskers samlin¬ 
ger, der i nogen grad supplerer hinanden og 
danner baggrund for den foreliggende bog "UFO 
PHOTOGRAPHS Around The World. Vol. 1." 

Tidligere anvendtes ofte den formulering, at 
et foto er mere værd end 1.000 ord. Ved at an¬ 
vende grundige undersøgelser og nye tekniske 
hjælpemidler bliver der imidlertid ikke mange 
uforklarlige ufo-billeder tilbage af de godt 
4.000 ufo-optagelser, der er rapporteret. Og 
man må nok konkludere, at adskillige af de så¬ 
kaldte ufo-fotos ikke er mange ord værd. 

Forfatterne lægger ikke skjul på, at ufo-fæ¬ 
nomener efter deres opfattelse er lig med rum¬ 
skibe fra fremmede verdener. August C. Roberts 
fik denne opfattelse bestyrket ved en person¬ 
lig observation den 28. juli 1952, hvor han 
sammen med 2 andre personer under en luftmel- 
deøvelse i nærheden af New York så og fotogra¬ 
ferede et lysende objekt, der efter Roberts' 
oplysninger også blev observeret på radar. Ro¬ 
berts lægger stærk vægt på, at der slet ikke 
var tale om et eller andet diffust lys på nat¬ 
tehimlen, men en FLYVENDE MASKINE af en slags. 
Siden da har han aldrig selv været i tvivl om 
sådanne fænomeners oprindelse. 


3 HOVEDGRUPPER AF UFOER 

Det er formentlig også en væsentlig årsag til, 
at man i bogen har valgt at opdele fotografi¬ 
erne i 3 store hovedgrupper, nemlig 

- skiveformede objekter med lav kuppel, 

- skiveformede objekter med høj kuppel, samt 

- mørke skiveformede objekter. 

Af mere diffuse årsager har man derudover 
valgt at præsentere enkelte andre kategorier, 
som f.eks. en serie østriske fotos, taget af 
Rudi Nagora i 1971. Denne fotoserie har tidli¬ 
gere være genstand for en del undersøgelser og 
tilhørende omtale, bl.a. af Klaus Webner fra 
Vesttyskland, der stiller sig særdeles kritisk 
til ægtheden af Nagoras fotos og tilhørende 
beretning. 

Indenfor de enkelte ovenfor nævnte hoved¬ 
grupper har forfatterne valgt mere detaljeret 
at præsentere et antal fotosager.Præsentatio¬ 
nen af de enkelte ufo-fotos er dog præget af 
en gennemgående mangel på kritiske oplysnin¬ 
ger, som man skal til anden litteratur for at 
finde. 

I kategorien skiveformede objekter med lav 
kuppel finder man f.eks. de billeder, der er 
taget af den sydafrikanske kontaktperson Eli¬ 
sabeth Klarer i 1955, og som kun meget få til¬ 
lægger synderlig betydning. I samme kategori 
finder man også omtalen af tidligere nævnte 
Eduard Meier og hans fotos fra Schweitz. 

OVERFORTOLKNINGER 

Går man over til omtalen af skiveformede ob¬ 
jekter med høj kuppel finder man bl.a. omtale 
af et efterhånden vidt udbredt foto taget ved 
Deception Island, Antarktis, den 4. december 
1967. 

Billedet er taget fra et chilensk skib under 
et voldsomt vulkanudbrud, og fotografen bemær¬ 
kede intet objekt under eksponeringen. Først 
efter fremkaldelsen af filmen opdagede man et 
usædvanligt objekt i øverste venstre hjørne af 
billedet, der er kommet til offentlighedens 
kundskab via chilenske flådeofficerer. 

Dette lyder i sig selv spændende. Men be¬ 
tragter man billedet, skal der ikke megen fan¬ 
tasi til at forestille sig, hvorfor fotografen 
måske ikke bemærkede noget usædvanligt ved 
selve fotograferingen. Den mest enkle forkla¬ 
ring er, at "objektet" i virkeligheden er en 
ganske almindelig måge (eller anden lokal 
fugl) fotograferet fra siden. Og denne fugl er 
jo heller ikke den eneste fugl på billedet. 
Efter min opfattelse giver billedet heller ik¬ 
ke data nok til at lave den type tegning af 
"objektet", som også illustrerer omtalen af 
dette foto. 

4 Cfecarter 1967, Deæpcian Island, Antarctica. This line drawing of an 
uruda^tified flying object photog raphed hove ring in the sky above an 
evacuation ves se 1 just as the volcane erupted was nede frem the 
single photogroph snapped. 


Sådanne tegninger af de forskellige fotogra¬ 
ferede objekter er anvendt i vid udstrækning 
bogen igennem. Men de fleste af tegningerne 
indeholder detaljer, som kun muliggøres af en 
kraftig overfortolkning af billederne og burde 
bestemt være undgået. 

På trods af de mange kritikpunkter indehol¬ 
der bogen dog mange nyttige oplysninger om 
forskellige ufo-fotos. Man må også anerkende 
det store arbejde, der ligger i at opretholde 
de tidligere omtalte fotoarkiver og udarbej¬ 
delsen af det foreliggende værk. Forfatterne 
erkender selv, at de naturligvis mangler en 
lang række oplysninger om en del fotos. De 
beder derfor læserne om nye oplysninger og 
rettelser til det foreliggende materiale. 

Der er anført kilder til de forskellige fo¬ 
to-oplysninger, og forfatterne har i et appen- 
dix i bogen anført de kilder, der evt. har væ¬ 
ret at finde i det amerikanske UFOCAT katalog. 


4 Lfeaarber 1967, Day, Deæpcicn Island, JVitanctica. This ane photo of 
ane of the massive eruptiens, made by an official ttavy photographer cn 
therescue ship captuied another unidentified observer at tiet plaoe 
and time. 


KOMPLET FORTEGNELSE OVER UFO-FOTOS 

Langt det bedste og mest anvendelige af bogens 
afsnit er et appendix med en komplet kronolo¬ 
gisk fortegnelse over ufo-fotos. Fortegnelsen 
starter med oplysninger om det foto, der blev 
taget af professor A.Y. Bonilla på Zacatacas 
observatoriet i Mexico under solobservationer 
den 12. august 1883. 

Fortegnelsen indeholder omtale af ialt 138 
fotos og slutter med omtalen af fotos taget 
den 19. juli 1932. Fortegnelsen vil blive 
fortsat i næste bind af bogen, som trods alle 
indvendinger imødeses med interesse. □ 




Da de flyvende tallerkener 
indtog biograferne 


Af Nigel Watson. 

Hvis man gerne vil se en flyvende tallerken, 
er det meget lettere af besøge sin lokale bio¬ 
graf frem for at køre en tur til en eller an¬ 
den vindomsust bakketop. Invasionsstyrker fra 
det ydre rum, og vores invasion af det ydre 
rum dukker op på biograflærreder hurtigere, 
end man kan sige "billetkontor”. 

Jules Verne og H.G. Wells' bøger inspirerede 
George Méliés' Productions til at lave A Trip 
to the Moon (George Méliés, 1903) (1). Hans 
film handlede i vid udstrækning om vidunderli¬ 
ge påfund og rejser til eksotiske steder. Fil¬ 
mene var stort set bygget op over en god isce- 
nesætning og brug af fotografiske trick, hvil¬ 
ket blev Méliés' varemærke. 

Det første fremmede væsen, der på film be¬ 
søgte jorden, tog til London. Denne ensomme 
månemand lavede en hel del sjov på jordboernes 
bekostning, når han ophævede tyngdekraften, 
hvilket skete, som titlen forklarer, When the 
Man in the Moon Seeks a Wife (Percy Stow, 
1908). 

Mellem 1910 og 1945 havde fremtidsvisioner, 
gale opfindere, tidsrejser, dødsstråler, ra¬ 
diostråler, usynlige stråler og fremtidsvåben 
filmindustriens store interesse. De fremmede 
væsener fra det ydre rum begyndte nu først 
rigtigt at plage os efter den anden verdens¬ 
krigs afslutning. 

I The Purple Monster Strikes (Spencer Gordon 
Bennet og Fred Brannon, 1945), en serie på 15 
afsnit, organiserer en marsboer en invasion 
ved at dræbe en videnskabsmand og overtage 
hans krop. Men det var ikke før "de flyvende 
tallerkener" indtog avisernes overskrifter, at 
biograferne til overflod viste film om dem. I 
filmserien Bruce Gentry - Daredevil of the 
Skies (Spencer Gordon Bennet og Thomas Carr, 
1948) bruger en slyngelagtig videnskabsmand en 
flyvende skive i et forsøg på at ødelægge Pa¬ 
nama Kanalen. 

Den mest iøjnefaldende brug af tidens store 
interesse for mærkelige flyvende objekter er 
filmen The Flying Saucer (Mikel Conrad, 1950). 
Mens de senere science fiction film bruger de 



fremmede som en metafor for kommunisterne, gør 
The Flying Saucer ikke brug af den slags 
spidsfindigheder. Den viser meget tydeligt, at 
det er en russer, der stjæler en tallerken fra 
en videnskabsmand i Alaska. Til alt held for 
den frie verden og den fortsatte produktion af 
Ma's serie, forpurres russerens planer, da 
fartøjet eksploderer i luften, hvorefter vi¬ 
denskabsmanden overgiver sine hemmeligheder 
til den amerikanske regering. 

1951 var et godt år for film om flyvende 
tallerkener. En film-serie med titlen The Fly¬ 
ing Disc Man from Mars (Fred C. Brannon, 1951) 
udnyttede sin popularitet med at lave en ny 
version af The Purple Monster Strikes . Denne 
gang tvinger en marsboer en videnskabsmand til 
at hjælpe sig med at genopbygge sin flyvende 
tallerken, så han kan bombe Jorden og dermed 
få magten over den. I sidste afsnit bliver 
denne fjendtlige marsboer (ironisk nok med 
navnet Mota - atom stavet bagfra) dræbt af en 
atombombe, som er lavet af en ung videnskabs¬ 
mand. 

I The Thing from Another World (Christian 
Nyby og Howard Hawks, 1951) styrter et uiden¬ 
tificeret flyvende fartøj ned i det arktiske 
område. Da folk fra en nærliggende amerikansk 
base sendes ud for at lede efter fartøjet, 
finder de en finne lavet af et perfekt, glat, 
ukendt metal stikkende op af isen. Da de fore¬ 
tager nogle målinger med en geiger-tæller, gi- 

ver den et stort udslag, og da de vil afmærke 
det fartøj, som de kan se gennem isen, opdager 
de, at det er cirkelrundt. En af dem råber da: 
"Vi har fundet en flyvende tallerken." Stan¬ 
dardproceduren for at få den slags fartøjer 
fri af isen, er at bruge varmebomber. En af 
personerne i eftersøgningsholdet tænker: "Vi 
står måske her med nøglen til stjernerne. En 
million års historie venter på os i isen." 

Hvilken indvirkning dette ville have haft på 
os mennesker, kommer man ikke nærmere ind på i 
filmen, for bomben ødelægger den flyvende tal¬ 
lerken, og alt, hvad der bliver tilbage, er et 
2,50 m højt fremmed væsen. Denne gang beslut¬ 
ter man sig så til at skære isen omkring det 
fremmede væsen fri og tage det hele med tilba¬ 
ge til basen. Ved et uheld tøes den fremmede 
op, og han går helt grassat. Da opdager de, at 
det er en meget intelligent plante, der ikke 
er handicappet af følelser og sex. Væsenet le¬ 
ver af blod og betragter mennesker som noget 
velsmagende, som det kan putte i sit spisekam¬ 
mer. Dr. Carrington opfostrer mere af væsenet 
og beundrer dets intelligens og styrke, mens 
kaptajn Hendry gør alt, hvad der står i hans 
magt, for at dræbe det. 

Filmen kommer meget tydeligt ind på flere af 
aspekterne i menneskehedens dilemma. I univer¬ 
sets virvar bliver vores samfund og civilisa¬ 
tion meget let ødelagt af den upersonlige na¬ 
tur, hvis vi ikke samarbejder. For menneskehe¬ 
dens bedste skal videnskabsmænd og soldater 
(skaberne og brugerne af atomvåben) i allerhø¬ 
jeste grad samarbejde. I begyndelsen tror ame¬ 
rikanerne, at ufoet er russisk, og kommunis¬ 
mens kolde og upersonlige styrke er den under¬ 
forståede trussel. Samtidig kan den fremmede 
ses som id'ets eller superegoets uindskrænkede 
magt, som findes i os alle. Dette fik en film- 
anmelder til at skrive, at: "selv om den blod¬ 
sugende gulerod i filmen The Thinq from Ano- 
ther World det ene øjeblik er et rødt hoved- 
over-hjerte grøntsagsrobot-monster fra super¬ 
egoet, kan det godt det næste øjeblik være at 
yderligtgående hjerte-over-hoved-uhyre fra 
id'et."(2) 



I filmen The Pay the Earth Stood Still (ro- 
bert Wise, 1951) fremstår Jorden som et alt 
andet end venligsindet fristed i det store, u- 
gæstfri univers. I denne film er det menneske¬ 
heden, der er den store trussel for resten af 
universet. Vores leg med atombomber får Klaatu 
og Gort, en stor robot, til at lande med deres 
flyvende tallerken i Washington D.C. Deres op¬ 
gave er, at få os til at ophøre med vores ag¬ 
gressive adfærd. Til sidst bliver de dog nødt 
til at vise deres overlegne styrke ved kortva¬ 
rigt at få Jordens maskineri til at gå i stå. 
Det er deres mening at efterlade en robot-po¬ 
litistyrke til at holde øje med os, da de an¬ 
dre beboere i galaksen stadig mener, at vi er 
nogle ansvarsløse børn, der har for meget far¬ 
ligt legetøj at lege med. 

Frygten for atomvåben og det dårlige forhold 
mellem øst og vest kan meget tydeligt afspej¬ 
les i de stigende bekymringer, kontaktpersoner 
og ufologer i de seneste år har givet udtryk 
for. Skildringen af den flyvende tallerken og 
Gort er måske den bedste rekonstruktion (eller 
fremstilling?) af hvordan, folk dengang fore¬ 
stillede sig ufo-væseners teknologi. 

Menneskeheden blev også fremstillet som 
hjerteløs og ond i filmen The Man from Planet 
X (Edgar G. Ulmer, 1951). Et fremmed væsen be¬ 
søger os for at hente hjælp til sin døende 
planet, men det eneste vi gør er at beskyde 
hans fartøj med bazookaer. Den samme skæbne er 
ved at overgå andre fremmede, der styrter ned 
på Jorden i filmen It Came from Outer Space 
(Jack Arnold, 1953), men her er der dog en 
mand, som har tillid til dem og hjælper dem 
med at reparere deres meteorlignende fartøj. 

På dette tidspunkt ændrede filmproducenterne 
kurs, og filmene handlede nu om alle former 
for interplanetariske angreb på Jorden. Det 
var film som Invaders from Mars (William Came- 
ron Menzies, 1953), Earth Versus the Flying 
Saucers (Fred F. Sears, 1956), Invation of the 
Snatchers (Don Siegel, 1956, Plan 9 from Outer 
Space (Edward D. Wood, 1956), Invasion of the 
Saucermen (Edward L. Cahn, 1957), Teenagers 
from Outer Space (Tom Graeff, 1957), der alle 
viste, at de fremmede ønskede at komme i be¬ 
siddelse af vores hjerner, kroppe og/eller e- 
jendomme. Jorden tiltrak flyvende tallerkener 
og fremmede væsener, som honning tiltrækker 
bier, hvis vi skal tro på disse filmiske fan¬ 
tasier. 

I This Island Earth (Joseph Newman, 1956) 
kidnapper metalunierne endda nogle af vores 
videnskabsmænd, fordi de skal hjælpe dem med 
at bekæmpe zahgonerne. Slaget er ingen succes, 
men vi bliver underholdt af nogle farverige 
flyvende tallerkener og uhyrer. De flyvende 
tallerkener bliver også brugt i Forbidden Pla¬ 
net (Fred M. Wilcox, 1956). I denne film bli¬ 
ver fartøjerne dog fløjet af os selv en gang 

ude i fremtiden. United Planets Cruiser C-57D 
er en tidlig filmversion af U.S.S. Enterprise , 
hvis opgave med at søge efter veje i rummet 
fører til en kamp mod en skør videnskabsmands 
ego. Indlednings- og slutsekvenserne, hvor 
tallerkenen snurrer gennem rummet, virker 
stærkt. Ved tallerkenens lidt usikre landing i 
en rød ørken ses en lyskegle komme fra dens 
roterende bund. Da de roterende røde lys lang¬ 
somt sætter rotationshastigheden ned, sænkes 
en sokkel, der virker som landingsstel, sammen 
med to ramper. Disse detaljer optræder også 
ofte i nærobservationsrapporterne. Fartøjets 
indre, hvor der er TV-monitorer og en kopi af 
fartøjet anbragt i en glaskuppel, hvilket fun¬ 
gerer som navigationsudstyr, er som klippet ud 
af de rapporter, der kommer fra mennesker, der 
hævder, at de har været om bord i en flyvende 
tallerken. 

Filmproducenterne brugte alt, hvad der bare 
lugtede lidt af ufoer. Deres popularitet var 


vel også en af grundene til, at filmproducen¬ 
ten George Pal besluttede sig til at filmati¬ 
sere War of the Worlds (Byron Haskins, 1953). 
Han sagde selv: "Med al den snak om flyvende 
tallerkener er War of the Worlds blevet særlig 
aktuel. Og det var en af grundene til, at vi 
gjorde historien mere tidssvarende." (3). Man 
havde også et vist formål med at fange publi¬ 
kums interesse, for på tragisk vis mistede man 
fuldstændig kontrollen, da Orson Welles' Mer- 
cury Theatre om aftenen den 30. oktober 1938 
lavede en direkte radioudsendelse af en modi¬ 
ficeret udgave af H.G. Wells' historie. Denne 
radioudsendelse, der fik i tusindvis af ameri¬ 
kanere til at tro, at marsboere havde invade¬ 
ret Jorden, blev selv baggrunden for en TV- 
film med titlen The Night That Panicked Ameri¬ 
ca (J. Sargent, 1975). Til alt held var Pals 
marsiske krigsmaskiner, der lignede flyvende 
tallerkener med støvsugeranordninger, ikke i 
stand til at skræmme andre end beskidte gulv¬ 
tæpper. 

I 1960'erne var interessen for science fic¬ 
tion film meget lille, hvilket nok skyldtes, 
at det virkelige livs rumkapløb mod Månen var 
meget mere spændende og nærværende end bille¬ 
der af små grønne mænd, der vrimlede ud af 
runde metaltingester. Der blev dog lavet nogle 
bemærkelsesværdige film i denne periode. Vil- 
lage of the Damned (Wolf Rilla, 1960) og Chil- 
dren of the Damned (Anton M. Leader, 1963), 
der var lavet efter John Wyndhams roman The 
Midwich Cuckoos . I begge film føder normale 
jordiske kvinder en ny generation af børn med 
overnaturlige kræfter. Disse børn dræbes dog 
til sidst på grund af vores egen frygt og u- 
videnhed. 

Det samme tema går igen i It's Alive og It 
Lives Again (Larry Cohen, 1973 og 1978). I 
filmen God Told Me To (Larry Cohen, 1976), fo¬ 
kuseres der meget stærkt på ufoer og jomfru¬ 
fødsler i et forsøg på at viderebringe en 
"fremragende undersøgelse af individdet og den 
sociale undertrykkelse, den sexuelle under¬ 
trykkelse og den sexuelle skyld og tro."(4) 

I 1967 finder man et marsisk rumskib under 
Londons gader. Da man undersøger det, opdager 
man, at fartøjet stadig kan udstråle energi, 
selv om dets insektlignende besætning er død. 
Tilsyneladende har vi ikke udviklet os natur¬ 
ligt, men for tusinder af år siden er vi ble¬ 
vet programmeret af de døende marsboere til at 
bære deres gener. Da rumskibet forstyrres af 
udgravningen, udsender det nogle signaler, der 
vækker vores slumrende marsgener. Da fartøjet 
optager og udstråler energi, viser der sig et 
billede af en marsboer, der ligner djævelen, 
over jorden. 

I Quatermass and the Pit (Roy Ward Baker, 
1967) lader alle disse hændelser antyde, at vi 
ikke er andet end nogle fremmede væseners e- 
jendom, og at disse fremmede væsener har skabt 
og udviklet os af deres egne mystiske grunde. 
Akkurat som i Arthur C. Clarkes roman Child- 
hood's End er vores medfødte instinkter og vo¬ 
res religioner baserede på overleveringer, der 
er forfalskede som følge af fremmed påvirk¬ 
ning. 

Den bedste film fra dette årti er uden tvivl 
2001: A Space Odyssey (Stanley Kubrick, 1968), 
som også handler om menneskehedens udvikling, 
hvilket ikke er overraskende, da Arthur C. 
Clark hjalp Stanley Kubrick med manuskriptet. 

I deres historie stimulerer en sort monolit 
nogle aber til at bruge våben. Samme slags mo¬ 
nolit får den menneskelige civilisation til at 
udforske rummet. Vores teknologiske udvikling 
vokser os over hovedet og fører os lige i ar¬ 
mene på følelseskolde robotter. I filmen vir¬ 
ker monolitten som en slags værktøj for nogle 
usynlige fremmede. Deres opgave er meget lig 
med robotten Gorts; de bliver opmærksomme på 
vores udvidede muligheder og advarer resten af 
universet mod vores tilstedeværelse. Til sidst 
sender en af de sømløse stenplader en astro¬ 


naut ud på evolutionens næste trin, han trans¬ 
formeres til et stjernebarn. (Slutscenen i 
denne film er svær at genfortælle, den skal 
ses. o.a.). Hvad der senere sker, overlades 
bedst til fantasien, for efterfølgeren, 2010 
(Peter Hyams, 1984), er blot en opvisning i 
specialeffekter uden noget egentligt budskab, 
ud over at en ny sol i solsystemet påvirker 
øst/vest forholdet. 

Arthur C. Clark har altid kun haft hån til¬ 
overs for ufo-rapporter (3), mens Kubrick var 
mere åben over for dette emne. Han sagde: "Jeg 
er virkelig fascineret over ufoerne, og jeg 
kan kun beklage, at dette forskningsområde i 
stor udstrækning er erobret af skøre personer, 
som hævder, at de har fløjet til Mars i fly¬ 
vende tallerkener ført af en meter høje huma- 
noider med spidse hoveder. Den vanvittige må¬ 
de, problemet behandles på, får os meget let 
til at afvise hele fænomenet."(6) 

Russernes og amerikanernes jagt på en fly¬ 
vende tallerken fandt sted i Kina i filmen med 
den underlige titel The Bamboo Saucer (Frank 
Telford, 1967). De finder tallerkenen og fly¬ 
ver ud i rummet i den, men de finder ikke ud 
af, hvem der ejer den. Denne film, der havde 
et meget lavt budget, var baseret på en histo¬ 
rie om en formodet ufo-nedstyrtning på Spitz- 
bergen, Norge, i begyndelsen af 1932, så måske 
ved filmproducenterne mere, end vi gør (7). 
Erich von Dåniken (8) er overbevist om, at 
det, vi betragter som vores guder, var ikke- 
jordiske, og denne teori fremlagde han så i 
filmen Chariots of the Gods (Harald Reinl, 
1969). Hans ideer plus et meget frit lån fra 
1930'ernes eventyrserier og filmen Kiss Me 
Deadly (Robert Aldrich, 1953), blev på en vir¬ 
kelig god måde kædet sammen i Raiders of the 
Lost Ark (Steven Spielberg, 1981). 

I 1970'erne var der en mindre interesse for 
fremmede væsener fra det ydre rum. Makabre og 
detaljerede skrækfilm, der indeholdt alle for¬ 
mer for katastrofer og djævelske påfund, blev 
den helt store mode. Selv når de fremmede væ¬ 
sener besøgte os, blev de ødelagt af vores 
samfund og reduceret til desillusionerede ro¬ 
botter. Dette skete også i The Man Who Feil to 
Earth (Nicolas Roeg, 1976), der visse steder 
synes at være instrueret af en fremmed fra 
rummet. 

Da filmen Close Encounters of the Third Kind 
(Steven Spielberg, 1977) dukkede op på bio¬ 
graflærredet, blev fremmede væsener og flyven¬ 
de tallerkener igen et respektabelt emne i 
biograferne. Hvem ville nogensinde have gættet 
på, at Hyneks bog The UFO Experience: A Scien- 
tific Inquiry ville forsyne et 19 millioner 
dollars epos med både titel og baggrundsmate¬ 
riale? Hvem ville have gættet på, at Francois 
Truffaut ville have medvirket i en rolle som 
en slags Jacques Vallée, selv om Vallées bog 

The Invisible College nok har bidraget til 
filmen med den teori, at de fremmede kan kom¬ 
munikere telepatisk med os, og hvis vi er føl¬ 
somme nok til at modtage deres meddelelser, 
kan vi alle blive kontaktet. 

Denne søgen efter noget hinsides den ånds¬ 
forladte, materialistiske amerikanske drøm, 
der blev udløst af de ufo-oplevelser, som Roy 
Neary, Jillian Guiler og hendes søn Barry hav¬ 
de, må have anslået mange strenge med sit sto¬ 
re publikum. Lige som Stjernekrigen (George 
Lukas, 1977) er denne film blevet betegnet som 
blot værende en virkelighedsflugt, der kun 
kræver, "at deres publikum oplever dem, og el¬ 
lers ikke engagerer sig..."(9). Hvis man har 
den slags synspunkter, overser man, at folk 
ønsker underholdning og oplevelse og ikke en 
eller anden intellektuel prædiken, der ved en¬ 
hver given lejlighed trækkes ned over deres 
hoveder. Faktisk hjælper brugen af instinkt, 
følelse og non-verbal kommunikation (f.eks. 
lys, musik, de nu berømte "himmelske toner", 
radiosignaler, TV og tegninger) med til at ud¬ 
trykke, hvad der er ubeskriveligt for ratio¬ 
nelle, kolde, objektive hjerner. For nogle 
mennesker er det en tilbagevenden til troen på 
det magiske eller religionen i modsætning til 
videnskaben. Close Encounters stiller imidler¬ 
tid spørgsmålstegn ved vores overlegne tro på, 
at vi alle - videnskabsmænd, præster og andre 
med viden - kender svaret på livets mysterier. 
Jeg tror, at nogle kritikere har været usikre 
over for Close Encounters 1 magiske tiltræk¬ 
ning, fordi den var tilgængelig for alle nule¬ 
vende, hvorimod de magiske monolitter i 2001 
kun gør drømmen om et tusindårsrige tilgænge¬ 
lig for de få, der i fremtiden er i stand til 
at rejse millioner af kilometer ud i rummet. 
Måske gav Close Encounters et kortvarigt op¬ 
sving i interessen for ufoer ved at gøre dem 
til genstand for en national om ikke verdens¬ 
omspændende diskussion; men det er tvivlsomt, 
om blot en enkelt film kan ændre dybt foran¬ 
krede meninger og holdninger. 



Som en følge af den popularitet og interesse 
Close Encounters skabte, blev der lavet ad¬ 
skillige dårlige film. I Foes (John Coats, 

1977) ses en ufolog lede en flyvende tallerken 
ned til Jorden. Det samme tema bruges i Star- 
ship Invaders (Ed Hunt, 1977), hvor Robert 
Vaughn spiller en ufolog, der må kæmpe mod en 
stor flok fremmede væsener ledet af Christo¬ 
pher Lee. I The End of the World (John Hayses, 
1977) er Christopher Lee en fremmed, der sam¬ 
men med andre fremmede ønsker at ødelægge Jor¬ 
den, fordi vores planet ikke står til at red¬ 
de. Filmen The Glitterball (Harley Cockliss, 
1977), hvor to drenge hjælper et fremmed væsen 
med at komme hjem til sit moderskib, er et 
lidt mere vellykket forsøg. I kontrast til 
Spielbergs venlige fremmede væsener står de 
noget mere skrækindjagende fremmede i Invasion 
of the Body Snatchers (Philip Kaufman, 1978) 
og The Dark (John "Bud" Cardos, 1979). 

Teorien om, at den amerikanske regering 
skjuler et nedstyrtet ufo, har været alminde¬ 
lig udbredt i ufo-litteraturen siden 1950'er- 
ne, og det samme synspunkt dukker op igen i 
Hangar 18 (James L. Conway, 1980). I Simon 
(Marshall Brickmann, 1980) afsløres visse re¬ 
geringsagenters manipulation, denne gang dog 
på en humoristisk måde. Filmen handler om Si¬ 
mon, en psykologi-professor, der på Institute 
of Advanced Concepts bliver hjernevasket, så 
han tror, at han er ikke-jordisk. 

Endnu flere af myndighedernes og mediernes 
manipulationer afsløres i The Uar of the 
Worlds - The Next Century (Piotr Szulkin, 

1981). En journalist forsøger at fortælle of¬ 
fentligheden, at maskinerne er landet, men in¬ 
gen vil tro ham; dette er en tilsløret henvis¬ 
ning til den store offentlige interesse for, 
hvad der dengang skete i Polen (dvs. frygten 
for den russiske invasion). 

1982 var et godt år for film om fremmede væ¬ 
sener. I Big Meat Eater (Chris Windsor, 1982) 
slås de fremmede væsener om det radioaktive 
spild, der strømmer ud fra en slagters septik¬ 
tank, men på en snedig måde skydes de fremmede 
i slutningen af filmen. 

En anden lidt besynderlig film er Liguid Sky 
(Slava Tsukerman, 1982), der handler om en 
tysk ufolog. Filmen er en blanding af sex, 
narko og rock'n'roll, der fuldstændig over¬ 
skygger stjernekigningen. 

Xtro (Harry Bromley Davenport, 1982) er ikke 
meget bedre, da den handler om ufo-bortførel¬ 
se, voldtægt udført af de fremmede og fødsel 
af fremmede, der ikke overraskende skaber kaos 
i familielivet osv. 

The Thing (John Carpenter, 1982) begynder 
med et billede fra 1950 af en flyvende taller¬ 
ken, der kommer ind i Jordens atmosfære. Sene¬ 
re - mindst 100.000 år senere - finder vore 
dages helte fartøjet i isen på Antarktis. Med 
hensyn til de flyvende tallerkener siger en af 


20 










filmens personer: "De er gudernes stridsvogne, 
og de ejer praktisk talt hele Sydamerika. De 
må have lært Inkaerne, alt det de vidste." På 
trods af visse humoristiske indslag vover fil¬ 
men sig også ind i gyser-genren ved at vise 
skrækkeligt udseende fremmede, der skifter fa¬ 
con, og store mængder af størknet blod. 

Ved at blande skrækfilm-genren med Erich von 
Dånikens teorier kan man i Time Walker (Tom 
Kennedy, 1982) se, at et fremmed væsen med et 
dødbringende tag overtog Tutankamons mumie. Da 
det forstyrres, begynder det at dræbe folk. 

Blandt alle disse dødsensfarlige fremmede 
væsener er det en lettelse at se E.T. The Ex- 
tra-Terrestrial (Steven Spielberg, 1982). Den¬ 
ne film foreviger den indstilling, man havde i 
1960'erne, og som The Beatles udødeliggjorde, 
om, at All You Need Is L ove. I modsætning til 
det store og larmende moderskib, der i Close 
Encounters overvælder menneskene med sin stør¬ 
relse og styrke, viser det lille væsen, der i 
E.T. kravler ud af sin beskedne flyvende tal¬ 
lerken og udfører mirakler i vores kyniske 
verden, at vi bør tro på kærligheden og vores 
egne drømme (på samme måde kan Spielberg ses 
som biografernes mirakelmager). Budskabet i 
E.T. synes at være, at truslen mod menneskehe¬ 
den er vores egen gamle arrogance og ikke om¬ 
strejfende invasionsstyrker fra en anden ver¬ 
den uden for vores egen. Dette budskab ligger 
ikke fjernt fra hverken Gorts og Klaatus i The 
Pay the Earth Stood Still og de utallige kon¬ 
taktpersoners. 

De nævnte film beskriver Jorden som et uto¬ 
pia eller et dystopia. Nogle gange bringer de 
flyvende tallerkener frelse, andre gange 
straffe for vores synder. De hverken chokerer 
eller forskrækker os eller beroliger os med, 
at vi er værdige til vores eksistens nu eller 
i det mindste i fremtiden. Nogle gange virker 
tallerkenerne som et billede på personlige og/ 
eller sociale, psykologiske og/eller fysiske 
tildragelser. Andre gange står de flyvende 
tallerkener som et symbol på optimisme, skøn¬ 
hed og en hentydning til, at vi skal uden for 
vores Jord for at finde nye undere, som vi kan 
undre os over. Eller tallerkenerne kan ses som 
en advarsel mod, at vi roder med ting, som vi 
ikke forstår, og som vi bør holde os fra, ind¬ 
til vi har løst problemerne omkring dem, så vi 
ikke forurener resten af universet med dem. 

Jeg er skeptisk over for, om der findes 
fremmede væsener, som både mødes og kommunike¬ 
rer med folk her på Jorden. Rapporter om ob¬ 
servationer og historier om kontaktpersoner 
indeholder de budskaber, som de modtagelige 
ønsker at høre. Budskaberne er en vokalisering 
af deres inderste frygt og fantasier. For at 
bringe dem til et bevidsthedsniveau er de ble¬ 
vet tilpasset ufo-mytologien. Denne mytologi 
begyndte ganske simpelt med, at observationer¬ 
ne af flyvende tallerkener var et produkt af 


vores samfund og kultur. Filmproducenterne og 
ufo-observatørernes visioner har på samme måde 
- bevidst eller ubevidst - en vis forbindelse 
med de forskellige grader af menneskehedens 
succeser. Der er en to-vejs vekselvirkning 
mellem filmkunsten og ufo-observationerne. 
Desværre har ufologerne en vis tilbøjelighed 
til at overse den påvirkning, som biograferne 
har på observatørernes modtagelighed for ufo¬ 
fænomenet, mens filmproducenterne stort set 
har overset den store materialmængde, der er i 
ufo-litteraturen, og som muligvis kan give nye 
oplysninger om biografgængernes forhold til 
det, de ser på biograflærredet. 

I fremtiden skal vi rette det ene øje mod 
himlen og det andet mod biograflærredet, og 
hvis vi får et øje i overskud, skal vi holde 
øje med, hvor de flyvende tallerkener flyver 
hen. 

Spøgelsesflyene, 1946 
- hverken eller 


Af Clas Svahn. 


Efter ni års studier og to års skrivearbejde udkom Erland Sandqvists bog 
n Spbkflygarna -46" (Nybloms) endelig i begyndelsen af 1987. Et manuskript på 
omkring 900 sider blev reduceret til omkring en trediedel, før det havnede på 
boghandlernes diske. 

Alligevel blev resultatet af alt dette slid én eneste stor skuffelse. 


Allerede i bogens titel afsløres den første af 
de mange fejl, der er et gennemgående træk ved 
bogen. Ved at kalde de ukendte raketter, der 
gennemkrydsede det svenske luftrum i 1946, for 
"spøgelsesfly", gør Sandqvist sig ikke blot 
skyldig i en vildledende historisk forveks¬ 
ling, men han viser også, hvilket dårligt kil¬ 
demateriale han har brugt. 

At han desuden påstår, at han har anvendt 
"alt tilgængeligt nyhedsmateriale" fra 1946 om 
sagen, gør ikke tingene bedre, for man kommer 
uvilkårligt til at tænke på, om Sandqvist blot 
har læst to lokalaviser for at få fat i sit 
baggrundsmateriale. 

Hvis han havde gidet læse flere aviser end 
blot Ornskbldsvik Allehanda og Ornskoldsviks- 
Posten, ville han have opdaget, at betegnelsen 
"spøgelsesflyene" næsten ikke anvendes udenfor 
disse avisers dækningsområde. Lige som militæ¬ 
ret omtalte det øvrige Sverige fænomenet som 
spøgelsesraketter, raketbomber, rumprojektiler 
og spøgelsesprojektiler. Disse betegnelser, 
der beskrev objekterne som raketformede gen¬ 
stande, blev endda også brugt i begyndelsen af 
1950'erne som en betegnelse for ukendte objek¬ 
ter set på himlen. 

Betegnelsen "spøgelsesfly" er derimod en be¬ 
tegnelse for de mystiske flyvende genstande, 
som i 1930'erne blev set over det nordlige 
Sverige. For at kunne adskille disse to obser¬ 
vationsbølger, er det vigtigt, at begreberne 
ikke blandes, som Sandqvist desværre gør. 

Det er frem for alt manglen på kildemateri¬ 


ale, der sætter spørgsmålstegn ved Sandqvists 
bogs troværdighed. Hvis vi koncentrerer os om 
spøgelsesraketmaterialet, viser det sig, at 
forfatteren overhovedet ikke gør brug af før¬ 
stehåndsoplysninger, men udelukkende fæster 
lid til avisernes oplysninger. Med baggrund i 
de artikler, han fandt i de to Ornskoldviks- 
aviser, drager Sandqvist alle de konklusioner, 
som han siden bruger i sine argumenter for, at 
"spøgelsesflyene" var besøgende fra en anden 
planet. 

Forfatteren bruger alle tænkelige kneb for 
at "bevise", at spøgelsesraketterne overhove¬ 
det ikke var raketter, men "flyvende tallerke¬ 
ner", i ordets bogstavelige forstand, set fra 
siden. 

Sandqvist mener, på trods af at alt taler i- 
mod dette, at alle de i hundredevis af menne¬ 
sker, der rapporterede cigarformede eller ra¬ 
ketlignende genstande, stod i en sådan positi¬ 
on, at de alle så genstandene fra siden. Alle, 
uden undtagelse. 

Hvordan dette skulle være muligt, er svært 
at forstå. Man vil nok synes, at en eller an¬ 
den burde have set en rigtig "tallerken", hvis 
det var tallerkener og ikke blot raketter. 

Hvis man, som jeg har gjort, gennemgår de 
ca. 1.300 rapporterede observationer, som kom 
til avisernes og/eller forsvarets kendskab i 
1946, finder man ikke et eneste tilfælde, hvor 
observatøren taler om et diskosformet objekt. 
Af forsvarsstabens konklusion fremgår det også 
at... 

FORSVINN ANDET 


NARVARON 


ANKOMSTEN 




Skivformat foremål landade i glanta, Spolformiga foremål 

efterlamnade brannmarken på platsen flog ned i vattendrag 


MONSTRET KRING SPOKFLYGARNA SOM DET FORMADES AV DETALJERNA I RAPPORTERNA 


Kun i ét tilfælde blev der det år set en 
rigtig "flyvende tallerken", og det var den 
18. maj, da Gosta Carlsson havde sin berømte 
observation. En oplevelse han holdt hemmelig i 
25 år, så den kom altså ikke til at påvirke 
rapporterne i 1946. 


Da jeg i sommer besøgte Gosta Carlsson i 
hans hjem og siden også monumentet uden for 
Angelholm, forsøgte jeg at finde nogle lighe¬ 
der mellem denne "tallerken" og de cigarer, 
som Sandqvist beskriver i sin bog. Men lige¬ 
gyldigt, hvor meget jeg forsøgte, kunne jeg 
ikke få Gosta Carlssons landede genstand til 
at ligne en raket eller en cigar, når jeg så 
den fra siden. Dette forhindrer dog ikke Sand¬ 
qvist, som aldrig har talt med Gosta Carlsson, 
fortsat at hævde det. 

Ud fra denne enlige og enestående hændelse 
drager forfatteren den endelige konklusion, at 
også alle de andre rapporter fra 1946 hidrører 
fra lignende "flyvende tallerkener" styret af 
ikke-jordiske væsener. 


Men hans argumenter er lige så tynde som pa¬ 
pir. 


"Et diskosformet legeme kan beskrives som en 
kugle, et æg, en ellipse, en cigar, et aflangt 
rør, en torpedo osv. Det er endda den samme 
genstand iagttaget med forskellige hældnings¬ 
grader," skriver forfatteren. Javist, men så 
glemmer han noget. Et diskosformet legeme kan 
også beskrives som værende en - diskos. Hvor¬ 
for gør så ingen af de i hundredevis af vidner 
det? 

For mig er svaret ganske enkelt: der var in¬ 
gen diskosser eller "flyvende tallerkener", 


Teckning: Lennart Borg 


Hojd/avstånd Rapporterat foremål 

10000 m.eT.mer Meteor 

Stjårnfall 

Hastighet Komet 

Oerhord till Ljuskul« Ivit) 

långsam 

Hojd/avstånd Ra pporterat forem ål 

2000 m E Id kula (rod) med 

svans,gnistor o. rok. 
Hastighat Eldkwast 

Hog till ISg 

Hojd/avstånd Rapporterat foremål 

lOOOm Ljusklot (vit) 

. . Stor Ijuskula 

Hasti ghet 

Hog till låg 

Hojd/avstånd Rapport erat f or emå l 

500 m Eldklot (rod) med kort 

svans eller utan svans. 
Hastighe t Stor e)dku | a 

Måttlig el. låg 

Hojd/avstånd Rapporterat foremå l 

200 m »Glodande cigarm ofta 

med gnistor och rok 
Ha,ti g het omkring 

Oerhord till låg 

Hojd/avstånd Rapporterat foremål 

100 - 50 m Spolformigt metall- 

eller lagre glansande foremål. 

Silver .aluminium,men 
Hastighet aven md rkfårgat. 

Vanligen låg 

Hojd/avstånd Rapporterat foremål 

På marken Skivformat foremål 

med fonster och kupol 
Hastighet ovenpå. 

Stillestående, 
sedan oerhord fart 

NARVARON 

Ffirømålena variørandø haatighøtør 9 hdjd Bvør marken, 
och avatdnd till obaørvatdrøn 9 fdrklarar dø akiftøn- 
dø rapportørna om fdrømdlona utaøøndøn. 

der krænkede det svenske territorium. I stedet 
var det raketlignende, robotformede objekter. 
Objekter som fortsætter med at komme. Så sent 
som i begyndelsen af september så en norrbott- 
nisk jæger en sådan uidentificeret robot. 

Dette gør helt givet ikke mysteriet mindre. 
Desværre bidrager "Spokflygarna -46" ikke med 
til at lette på sløret omkring dette. 

Der er mange flere eksempler på, at forfat¬ 
teren, handicappet af sin manglende brug af 
kildemateriale, ikke har været i stand til at 
drage rimelige komklusioner. I stedet for er 
de ofte fejlagtige. Baggrunden for hans argu¬ 
menter bliver svagere, og bogen fremstår sna¬ 
rere som en personlig forklaring på ufo- 
spørgsmålet end en gennemarbejdet og afsløren¬ 
de historieskrivning. 

Men alt dette til trods må man stille 
spørgsmålet, om spøgelsesraketterne ikke kunne 
have været ukendte fartøjer fra en anden pla¬ 
net. Der findes i dag ikke et klart svar på 
dette. Der findes utvivlsomt flere observatio¬ 
ner fra 1946, som antyder en teknik, som efter 
alt at dømme ikke var tilgængelig for den tids 
videnskab og militær. Objekterne havde det med 


at forsvinde uden at efterlade sig andre hånd¬ 
gribelige spor end en del af et mysterium. 

Der findes dog også en hel del, der tyder på 
en noget mere jordnær forklaring. For eksempel 
objekternes form og lyde. Noget egentligt be¬ 
vis på den ikke-jordiske teori, ETH.teorien, 
kan dog ikke findes i bogen, hvilket beviser, 
at også Sandqvist har haft svært ved at stad¬ 
fæste den. Her finder vi kun forfatterens egne 
fortolkninger. 

Der er dog også positive sider ved Erland 
Sandqvists bog. I slutningen af bogen omtaler 
han nyere tilfælde (fra efter 1946), som han 
selv har undersøgt. Flere af dem er meget in¬ 
teressante. Her ses også den afgørende forskel 
mellem førstehåndsoplysninger og andenhånds- 
kilder. Havde Sandqvist anvendt denne metode 
lidt oftere, kunne "Spokflygarna -46" være 
blevet en vigtig og læseværdig bog. 

Nu blev den hverken eller. |_| 


UFO*s: A History. 1950: January-March. 

Af Loren E. Gross. 

106 sider, hæfte, illustreret. 

Pris: US $ 6,00. 

De ufo-forskere, der beskæftiger sig med ufo¬ 
fænomenets historiske aspekter, vil sikkert 
fryde sig over det foreliggende arbejde. For¬ 
fatteren, der specielt beskæftiger sig med de 
"historiske ufo-fænomener", har denne gang be¬ 
handlet perioden fra januar til marts 1950. På 
en meget samvittighedsfuld måde har han gen¬ 
nemgået og analyseret den store.datamængde, 
der findes fra den periode. Inden for den om¬ 
talte tre måneders periode er der en særlig 
omtale af de 45 dage, der betød så meget for 
ufo-forskningen. 

Det er lykkedes for Gross at formidle et re¬ 
lativt nøjagtigt billede af den omtalte perio¬ 
de samt anskueliggøre, hvordan bl.a. pressen 
reagerede på ufo-observationsbølgen. Da 1950 
var et år med "forhøjet ufo-aktivitet", var 
det særlig egnet til an analytisk betragtning. 
I den foreliggende store materialemængde stø¬ 
der vi på relativt "normale observationsberet¬ 
ninger", bemærkelsesværdige observationer, pi¬ 
lot-observationer og endda en ufo-nedstyrtning 
med et dødt besætningsmedlem. 

Det efter min mening anbefalelsesværdige ar¬ 
bejde, der hverken indeholder en særlig udfør¬ 
lig referenceliste eller et register, bør føl¬ 
ges op. Derfor arbejder forfatteren også på en 
efterfølger, der vil afdække "ufo-historiens" 
følgende måneder og år. Det foreliggende hæfte 
har meget stor betydning for ufo-fænomenets 
historiske aspekt. 


Mystery of the Circles. 

Af Paul Fuller & Jenny Randles. 

27 sider, A5-format, 3 illustrationer. 

Pris: £ 1,75. 

Den engelske ufo-organisation BUFORA udgav for 
nylig et hæfte om de mystiske cirkler i engel¬ 
ske kornmarker, hvilket tidligere har været 
omtalt i bl.a. UFO-NYT. I deres hæfte fortæl¬ 
ler forfatterne om et nyt tilfælde, samtidig 
med at de har lavet et kort resumé af de ar¬ 
tikler, der har været bragt i "Journal fur 
UFO-Forschung". 

Med dette hæfte fremlægger Paul Fuller og 
Jenny Randles et virkeligt propert arbejde om 
dette emne. De giver en kort omtale af alle 
tidligere fund, om forskningen gennem de sid¬ 
ste seks år og en oversigt over mulige årsa¬ 
ger, såsom helikoptere, ufoer, hvirvelvinde 
osv. I deres sammendrag kommer begge forfatte¬ 
re til den konklusion, at en stor del af cirk¬ 
lerne skyldes "forfalskning", men at en ikke 
uvæsentlig del kan skyldes usædvanlige hvir¬ 
velvinde. Dette viser Paul Fullers bidrag også 
tydeligt. Emnet er dog ikke færdigbehandlet, 
og vi kan sikkert forvente flere bidrag til 
debatten. 

Hvad, der tidligere har været skrevet om 
dette emne i forskellige tidsskrifter, er at 
finde i dette interessante hæfte, der ganske 
vist, hvad indholdet angår, virker overbevi¬ 
sende, men dog alligevel har visse mangler. 
Alligevel bør alle interesserede anskaffe sig 
hæftet. 

hwp 

Kilde: Journal fur UFO-Forschung nr. 1987/4. 

Hjernespind 


Af Philip J. Klass. 

Intruders 

Af Budd Hopkins. Random House, New York 1987. 
224 sider. 

Pris: US $ 17,95. 


Philip J. Klass er en erfaren luftfartsskribent fra Washington D.C., formand 
for CSICOPs ufo-subkomite og forfatter til bøgerne "UFOs: The Public Decei- 
ved", "UFOs Explained" og n UF0s Identified". Han arbejder for tiden på en bog 
om ufo-bortførelser, som udgives først i 1988 af Prometheus Books. 


I fremtiden, når patienter i psykoterapi be¬ 
gynder at tale om mareridt, hvor fremmedartede 
væsener udfører "sexual-medicinske eksperimen¬ 
ter" og samtidig udtrykker frygt for, at de er 
ofre for et ikke-jordisk, genetisk eksperi¬ 
ment, vil det være passende, hvis deres frygt 
betegnes som "Hopkins' syndrom" til ære for 
forfatteren af bogen Intruders . 

Selv om Budd Hopkins, en kunstner fra New 
York City, der forvandlede sig til ufolog og 
forfatter, ikke selv opfandt "ufo-bortførel¬ 
ser", blev han med sin seneste bog selv så 
"hårdt angrebet" af denne lidelse, at han ef¬ 
ter min mening selv er et af de indirekte of¬ 
re. 

Hvis du selv har oplevet, at der pludselig 
er forsvundet en time eller to, når du har set 
på dit ur og opdaget, at det er senere, end du 
forventede (som det skete for mig, da jeg 
skrev denne boganmeldelse). Og hvis du engang 
har haft mareridt - måske i din barndom - hvor 
der optrådte mærkeligt udseende væsener, så 
har du, ifølge Hopkins, helt sikkert været 
bortført af ikke-jordiske (ufonauter). 

Hvis du også engang i dit liv har set et lys 
på himlen, som du ikke umiddelbart kunne iden¬ 
tificere, er det hævet over enhver tvivl, at 
du er offer for en "ufo-bortførelse". Så man 
forstår nok, hvorfor Hopkins tror, at der fin¬ 
des så mange tusinder af den slags ofre. 


I begyndelsen af bogen griber Hopkins til et 
meget vildledende, tvetydigt forsøg på at o- 
verbevise læserne om, at han er en skeptisk og 
streng forsker. Han siger, at han er "så skep¬ 
tisk. . . at jeg finder, at det ligger uden for 
min forstand at afvise muligheden for noget 
som helst." Ved at bruge denne fordrejede de¬ 
finition han Hopkins helt givet ikke "afvise 
den mulighed", at Julemanden findes. 

Hopkins demonstrerer igen og igen, at han 
helt nøjagtigt bør betegnes som "lettroende" 
eller "blåøjet". For eksempel har et af hans 
medier, en kvinde sidst i tyverne, som han 
kalder for Andrea (pseudonym), fortalt ham, at 
hun i en alder af 13 år blev gravid. Andrea 
forsikrede Hopkins, at hun "på det tidspunkt 
overhovedet ikke havde haft noget med en dreng 
at gøre. Jeg drømte kun, at denne mand var i 
mit værelse, og at jeg havde sex med ham." 

Grunden til Andreas graviditet er indlysende 
for Hopkins, da hun beskriver manden fra sin 
drøm som havende et "virkeligt sjovt udseende. 
Han havde intet hår på sit hovede, og han hav¬ 
de sådan nogle sjove øjne." Andrea blev be¬ 
frugtet af en ufonaut. Andrea fortalte også 
Hopkins, at hun blev undersøgt af en gynæko¬ 
log, før hun fik foretaget en abort, og han 
konstaterede, at hun stadig var jomfru. Hop¬ 
kins accepterer denne påstand uden så meget 
som at få den bekræftet hos lægen. 

Hopkins accepterer Andreas historie, fordi 
den ligner den historie, som Kathie Davis 
(pseudonym) fortalte ham, og som han karakte¬ 
riserer som sit "stærkeste" tilfælde. Kathie, 
en kvinde sidst i tyverne, som bor i nærheden 
af Indianapolis, er den centrale person i Hop¬ 
kins bog. Kathie, der blev gift, da hun var 19 
år og skilt tre år senere, hvor hun så stod a- 
lene med to drenge, kontaktede Hopkins efter 
hun havde læst hans tidligere bog om "ufo- 
bortførelser", Missing Time . Hun tog derefter 
fire gange til New York City for at møde Hop¬ 
kins, der fire gange besøgte familen Davis i 
Indianapolis. Andre familiemedlemmer, deri¬ 
blandt Kathies mor, fortalte Hopkins om deres 
møder med ufonauter. 

Under et af disse møder med hopkins fortalte 
Kathie ham, at hun var blevet gravid i begyn¬ 
delsen af 1978, kort efter hun havde mødt sin 
kommende ægtemand, hvilket fik dem til at 
fremskynde deres planer om ægteskab. Men iføl¬ 
ge bogen opdagede hun to måneder senere, at 
"hun ikke længere var gravid. Der havde ikke 
været en synlig abort." En og anden ville nok 
afvise dette tilfælde som en "falsk gravidi¬ 
tet", men det gør Hopkins ikke. 

Under Hopkins' første besøg i Indianapolis i 
januar 1984, hvor han mødtes med Kathie og 
hendes to små drenge, fortalte hun ham: "Budd, 
du ved jeg også har en datter... Jeg har al¬ 
drig født hende, men jeg ved, at jeg har en 
datter... Jeg tror, at jeg har set hende... Og 
jeg ved noget andet. Jeg skal se hende igen." 

Her forventer man så, at Hopkins, hvis bog¬ 
omslag karakteriserer ham som værende en "per¬ 
tentlig forsker", øjeblikkelig ville have un¬ 
dersøgt Kathies usædvanlige påstand, eller var 
blevet noget mere mistænkelig overfor Kathies 
andre historier. Men det gør han ikke. 

Under sin anden rejse til New York i begyn¬ 
delsen af 1985 minder Kathie Hopkins om, at 
hun tidligere har fortalt ham, at hun ved, at 
hun har en datter. Nu tilføjede hun: "Nu har 
de vist mig hende. Jeg har set hende." Uden 
brug af regressiv hypnose fortalte Kathie om 
en drøm, som hun havde haft kort forinden. I 
denne drøm optrådte der nogle "små, grå fyre", 
og to af dem bragte "en lille pige ind i væ¬ 
relset... Hun lignede en alf eller en engel. 
Hun havde store, blå øjne og en lille-bitte 
næse, noget så perfekt og lille." 

På et senere tidspunkt hypnotiserede Hopkins 
hende. For at få flere detaljer foretog han en 
post-hypnotisk suggestion, "så hun igen kunne 
se sin lille pige, og aldrig nogensinde glemme 
hende." Hvad enten Hopkins er klar over det 
eller ej, legede han psykoterapeut uden at ha¬ 
ve den fornødne erfaring og sikrede dermed, at 
Kathie fortsat ville drømme om ufonauter. 


Selv om Kathie beskrev hændelsen som en ond 
drøm, ved Hopkins bedre og forklarer, at dette 
kun er hendes "psykiske selvforsvar", der for- 
trænger "forstyrrende ufo-oplevelser". Han 
tilføjer, at "Kathie så godt som udelukkende 
har valgt at betegne sine ufo-oplevelser som 
drømme. Det er en meget nyttig fortrængning." 
Mange andre af Hopkins medier gør det samme, 
men Hopkins er dygtig nok til at afsløre deres 
drømme som erindringer af virkelige hændelser. 

Det er indlysende for Hopkins, at den søde, 
lille pige i Kathies "drøm" forklarer det my¬ 
stiske ophør på hendes graviditet i 1978, og 
forklarer hans egen teori om, at der blev ud¬ 
ført et ikke-jordisk genetisk eksperiment: Ka¬ 
thies to måneder gamle foster blev fjernet i 
begyndelsen af 1978 og transplanteret over i 
livmoderen på en kvindelig ufonaut, som senere 
fødte det barn, som Kathie fortalte, at hun 
havde set i en drøm. 

Der er dog et "missing link" - Kathie kunne 
ikke erindre , at hun havde fået fjernet sit to 
måneder gamle foster i begyndelsen af 1978. 
Dette blev dog forklaret under hendes tredie 
besøg i New York i oktober 1985, da Hopkins 
brugte regressiv hypnose og stillede ledende 
spørgsmål (hvilket man aldrig må gøre under 
hypnose, da det påvirker hukommelsen). 

Kathie huskede nu et besøg i sin ældre søs¬ 
ters hus i 1978. Det var sent på aftenen, og 
hun lå på sofaen og så TV, da hun følte "at 
nogen rørte ved mig." Tilskyndet af Hopkins' 
ledende spørgsmål, fortalte Kathie om, hvad 
der må være en "gynækologisk undersøgelse" ud¬ 
ført af usynlige væsener. Eller det kunne ka¬ 
rakteriseres som drømmelignende fantasier hos 
en ung kvinde, der ifølge hendes egne udsagn 
har været ret "sexuelt aktiv" inden sit ægte¬ 
skab. Hopkins foretrækker selvfølgelig den 
første forklaring. 

På et tidspunkt bliver Kathie hysterisk og 
skriger: "Det er ikke retfærdigt! Det er mit." 
Hopkins bringer Kathie ud af hypnosen og spør¬ 
ger, om ufonauterne har "taget hendes baby." 
Ifølge Hopkins "bekræftede hun det." "Jeg for¬ 
søgte at trøste hende ved at fortælle, at det, 
de havde gjort, var ondt," skriver Hopkins. 

Det falder dog aldrig Hopkins ind, at den vir¬ 
kelige grusomhed er hans eget bedrageri. 

Hopkins må have været henrykt, selv om han 
ikke indrømmer det, over at have fået bekræf¬ 
tet sin teori: "Jeg tror nu, at et vigtigt mål 
for ufo-bortførelser helt sikkert er at fore¬ 
tage en krydsning mellem en fremmed art og vo¬ 
res egen. Og denne fremgangsmåde ser på én 
gang ud til at være både godt tilsløret og me¬ 
get udbredt." 

Hopkins hævder, at han yderligere har fået 
bekræftet sin teori, da der udover Kathie er 
tre andre kvinder, der enten har "drømt" eller 
under hypnose erindret, at de har fået "fore¬ 
vist" en unormal lille baby med grålig hud, og 
mærkelige proportioner, så den tilsyneladende 
kun i ringe grad ligner et menneskes barn. 
Kvindernes beskrivelser af disse små babyer er 
forbavsende ens." Han glemmer, at han kun 13 
sider tidligere skrev, at selv om "kvindernes 
beskrivelser af børnene... på mange måder er 
forskellige, er de mange ligheder slående " 
(understregningen tilføjet). 

De følgende eksempler på deres beskrivelser 
af babyerne vil nok være tilstrækkelige til at 
bedømme forfatterens vurdering: 

Kathie: "Han lignede en gammel mand... Hans 
hovede var meget blødt, lige som en lægestok- 
rose." (Althea) 

Andrea: "Det lignede mig, bortset fra, at 
øjnene var blanke og meget mørke. Hun havde 
langt, tyndt, sort hår." 

Pam: "Det lignede et nyfødt lam... med små 
tynde ben... på en måde halvt menneske, halvt, 
hvad det så end var... Huden var hvid ... så 
tynd, at man kunne se igennem den." (Under¬ 
stregningen tilføjet) 


Susan: "Huden var meget tynd... grålig ... 

Jeg kan ikke se øjnene... På en måde kan 
jeg... Hovedet munder ud i en spids." (Under¬ 
stregningen tilføjet) 

Fordi Kathie er hovedpersonen i Hopkins' 
bog, og fordi det påstås, at han er en "per¬ 
tentlig forsker", kunne man have forventet, at 
han ville have forsøgt at kontrollere i det 
mindste de dele af hendes historier, som det 
var let at kontrollere. For en så forholdsvis 
ung kvinde, som påstår, at hun "har lidt af 
alle former for medicinske sygdomme," skriver 
Hopkins. 

Ifølge Kathie var hun som 10 årig overvægtig 
og havde for højt blodtryk, og som 14 årig fik 
hun sin galdeblære fjernet. Efter forlydende 
led hun også af leverbetændelse, var døden nær 
af lungebetændelse og oplevede en underlig 
fornemmelse af at have "to ekstra hvirvler" i 
rygraden. Kathie påstår, at hendes ene lunge 
faldt sammen i 1983, og at hun senere fik en 
uregelmæssig hjerterytme. Hendes anden søn 
blev født ved kejsersnit, efter hun havde haft 
problemer med den ene nyre. 

Som et tillæg til denne liste over sygdomme, 
fortæller Hopkins, at Kathie også har været i 
gruppeterapi, "for at hjælpe hende med at kla¬ 
re en årelang søvnløshed og en lammende 

angst," som også omfattede en angst for mørke. 

I foråret 1986 ringede Kathie til Hopkins 
for at fortælle om en anden drøm. I denne drøm 
havde hun set en lille baby såvel som den unge 
pige, hun tidligere havde beskrevet. Hun anty¬ 
dede, at de blot var to ud af ni_ af hendes ik¬ 
ke- jordiske blandede afkom. "Dette betød, at 
siden 1978 var der blevet taget ru af hendes 
æg, som med held var blevet befrugtet og havde 
udviklet sig. (Når der ses på den lange liste 
over Kathies sygdomme, vil man nok mene, at 
ufonauterne burde have forsøgt at finde en no¬ 
get sundere æg-donor til deres genetiske ek¬ 
sperimenter. ) 

Jeg har en mistanke om, at Hopkins' godtro¬ 
enhed gjorde ham til et let offer for en en¬ 
som, fraskilt, midtvest kvinde, som havde stor 
fornøjelse af at brygge historier sammen til 
en ivrig lytter, især når denne ivrige lytter 
var en kunstner fra New York. Efter invitation 
fra Hopkins rejste Kathie for første gang i 
sit liv til New York, hvilket hun, ifølge for¬ 
fatteren - ikke overraskende - "virkelig nød". 
Senere foretog hun to rejser til "The Big Ap¬ 
ple" for at fortælle Hopkins om sine seneste 
drømme og mødes med andre "bortførelsesofre". 
Mellem rejserne rapporterede hun via telefo¬ 
nen. 

Davis-familiens venner og naboer kunne ikke 
hjælpe. De var blot imponerede over, at en New 
York kunstner/ufolog ville rejse til Indiana- 
polis fire gange for at interviewe familiens 
medlemmer. (Selv Kathies mor erindrede, at hun 
havde haft en ufo-observation i sine unge dage 
- mange år før de første ufoer blev "opda¬ 
get.") 

Da der blev foretaget en serie psykologiske 
tests på ni af Hopkins' "ufo-bortførelsesof- 
re", udviste de alle, ifølge den psykolog der 
foretog undersøgelsen, "en vis grad af identi¬ 
tetsforstyrrelser... og mangel på almindelig 
selvrespekt." Derudover udviste de alle "let¬ 
tere tegn på paranoid adfærd." Hopkins tror, 
at alle disse træk er resultatet af deres ufo- 
observation. 

Hvis Hopkins var det eneste offer for sin o- 
vervældende lyst til at tro på ikke-jordiske 
genetiske eksperimenter, kunne han kun bebrej¬ 
de sig selv. Men han fortæller, at hans tidli¬ 
gere bog Missing Time fremmanede "i hundrede¬ 
vis af breve" fra personer, der mente, at de 
også var "bortførelsesofre" - og hans nyeste 
bog vil sandsynligvis nå ud til et meget stør¬ 
re publikum. 

Nogle af disse tidligere breve kom fra 
mænd, der beskrev drømme, i hvilke de var ble¬ 
vet "voldtaget" af kvindelige ufo-nauter. I et 
tilfælde blev kvinden beskrevet som værende 
meget yppig, men med et stort, skaldet hovede; 


et andet "offer" fortalte, at hans partner 
havde langt, sort hår. Andre fortalte om drøm¬ 
me, i hvilke deres sperm blev suget væk af et 
eller andet apparat. (På den sidste side i In- 
truders bedes der om rapporter fra læsere, der 
"tror de har haft en sådan oplevelse, som den¬ 
ne bog handler om.") 

Betty Hiil og hendes nu afdøde mand Barney - 
hvis ufo-bortførelse var den første af den 
slags - opnåede international berømmelse i ef¬ 
teråret 1966 via to artikler i magasinet Look 
og en bog af John G. Fuller - var heldige nok 
til at blive behandlet af Ben Simon, en frem¬ 
trædende Boston psykiater. Dr. Simon opnåede 
stor anerkendelse under anden verdenskrig for 
sin brug af regressiv hypnose i behandlingen 
af soldater med "granatchok". Dr. Simon var 
fuldt ud klar over hypnosens begrænsninger, 
for, som han udtrykte det over for mig, da vi 
mødtes første gang i efteråret 1966: "Hypnose 
er ikke en magisk vej til sandheden." 

Efter at have behandlet Betty og Barney Hili 
i adskillige måneder, forsikrede dr. Simon dem 
om, at det de huskede under hypnosen - at de 
havde set et meget klart ufo på nattehimlen, 
mens de kørte i White Mountains i New Hamp- 
shire - var baseret på noget virkeligt, hvori¬ 
mod Bettys senere drømme om, at de begge var 
blevet bortført og taget om bord i en flyvende 
tallerken, hvor de gennemgik en kort fysisk 
undersøgelse, ikke var andet end en drøm. 

Som et resultat af dr. Simons gode råd, led 
Betty ikke af gentagne mareridt om flere bort¬ 
førelser og deraf følgende personlige ydmygel¬ 
ser som mange af dem, som søger råd hos Hop¬ 
kins. Hvad enten Hopkins vil erkende det eller 
ej, leger han, i et forsøg på at få bekræftet 
sine egne fantasifostre om ikke jordiske gene¬ 
tiske eksperimenter, psykoterapeut uden at ha¬ 
ve den fornødne uddannelse inden for dette om¬ 
råde. Det er meget tragisk for hans ofre. Q 


Kilde: The Skeptical Inquirer, vol. 12, efter¬ 
året 1987. 

Top-Secret-dokumenter: 
Manipulation - forfalskning? 


Af Werner Walter. 


Gennem de seneste år har Werner Walter for CENAP beskæftiget sig en del med 
"Tallerken-nedstyrtnings-tilfældene", og på kritisk vis har han skrevet om de 
forskellige aspekter. I det efterfølgende vil han fortælle om den nye udvik¬ 
ling, der fra USA via England er kommet til det europæiske kontinent. 


Her i ufoernes AO. år har den engelske profes¬ 
sionelle violinspiller Timothy Good (kendt for 
bogen "George Adamski - The untold Story", som 
han var medforfatter til) kastet en ny bog ind 
i den ufologiske krydsild. "Above Top Secret" 
kom på markedet midt i juli 1987 og takket væ¬ 
den brede opbakning og gode reklame, der er 
for den engelske "ufo-poplitteratur", blev det 
første oplag nærmest revet væk. 

Den ene af forfatterne af "The Roswell Inci¬ 
dent", William Moore, er den vigtigste kilde 
til denne sensationelle påstand: At den ameri¬ 
kanske regering bjærgede et nedstyrtet rumskib 
og ligene af fire humanoider, og at den offi¬ 
cielle forklaring på denne hændelse, at det 
var en vejrballon, var et Cover-up! 

På det årlige MUFON-møde, der i 1987 holdtes 
den 26.-28. juni på American University i 
Washington D.C., blev sensationen forkyndt, og 
den vandt straks genklang i den ganske verden 
via en forud arrangeret pressemeddelelse. Den 
1. juli skrev New York Post med store typer, 
at "USA bjærgede et ufo og data," og i Hong 
Kong skrev South China Morning Post den samme 
dag: "Humanoide fundet - hemmeligholdelse." 

Den store engelske avis The Western Morning 
News havde selv samme dag overskriften "Rum¬ 
skib styrtede ned i Amerika" og brugte en hel 
side til dette "historiske budskab". Og vi, 
der læser ufo-blade, kan være helt sikre på, 
at de kommende måneder bliver hektiske. Ufo¬ 
sløringsteorien har fået ny næring med denne 
afsløring. 

Kort og godt drejer det sig om, at den ame¬ 
rikanske regering kort efter anden verdenskrig 
oprettede en yderst hemmelig efterretningstje¬ 



neste, "Majestic-12", med direkte reference 
til præsident Eisenhower. Problemet med denne 
historie er, at de papirer, det drejer sig om, 
kommer fra en anonym kilde, og derfor er de 
fordækte. En parallel til dette er det deraf 
resulterende Project Aquarius fra 70'erne, der 
skulle bedre kontakten til besætningerne på de 
flyvende tallerkener. Dette skulle faktisk og¬ 
så være sket - men naturligvis i yderste hem¬ 
melighed. 

Det begyndte alt sammen med en kopi af de 
sagsakter fra USAFs hovedkvarter, som man 
fandt i Nationalarkivet i Washington. Den 12. 
januar 1987 fik CAUS-repræsentanten Gersten 
frigivet et dokument, der var en sikkerhedsin¬ 
formation med begrænset udbredelse og stemplet 
TOP SECRET. Det drejer sig om et memorandum 
til gene 1 Twining (chef for USAF efterret- 

ningstjenesten AMC; efterretningstjenesters 
chefer står altid direkte under USAs præsi¬ 
dent) fra Robert Cutlar, "præsidentens speci¬ 
elle assistent". Temaet er et specielt studie- 
projekt fra NSC (Det nationale Sikkerhedsråd) 
-medlem "MJ-12" (fejlagtigt er MJ-12 indtil nu 
i alle publikationer blevet betegnet som en 
speciel undersøgelsesgruppe eller et forsk¬ 
ningsteam/projekt) . Merandummet fra den 14. 
juli 1954 skulle NSC-medlemmet "MJ-12" bruge, 
da han den 16. juli 1954 skulle give præsiden¬ 
ten en orientering om studieprojektet i Det 
hvide Hus. Hvad denne orientering drejede sig 
om, vides ikke, da ikke engang kodebetegnelsen 
er kendt. Det kan altså dreje sig om, hvad som 
helst, og måske har det ikke noget som helst 
med ufoer at gøre. 

Den manipulation, der er sket med dokumen¬ 
tet, er meget interessant. I det canadiske 
CUFORN Bulletin fra maj/juni 1987 er dato og 
underskrift tydeligt læsbar på trods af, at 
begge dele er streget over. Både Moore og Good 
bruger i deres ret betydningsfulde publikatio¬ 
ner nogle noget mere kontrastrige kopier, og 
her er disse oplysninger ikke til at læse! 
Hvorfor? 

Tillige med findes der også et "dokument", 
der tidligere var påstemplet TOP SECRET og 
EYES ONLY og påstemplet COPY ONE OF ONE. Det 
er meningen, at man skal få det indtryk, at 
dette dokument er en orientering fra general 
Twining til præsident Eisenhower. Her er over¬ 
stregningen dog så kraftig, at det er umuligt 
at læse de oplysninger, den dækker. Dokumen¬ 
tets indhold er en orientering til en ukendt 
gruppe eller person om en ukendt operation. 
Hvem dokumentet er til (gruppe eller enkelt¬ 
person) kan heller ikke læses. Det står dog 
klart, at den officer, der giver orienterin¬ 


gen, er identificeret som admiral Roscoe Hil- 
lenkoetter (medlem af NSC og kendt som MJ-1), 
der dengang var chef for CIA. Det er besynder¬ 
ligt, at personer med lavere rang ikke er 
nævnt, kun de med samme og højere rang er 
nævnt. Normalt er det omvendt: man nævner de 
personer, der har lavest rang og beskytter de 
højereståendes identitet! Samtidig drejer do¬ 
kumentet sig om en strengt klassificeret ope¬ 
ration, der er stemplet TOP SECRET. Det er et 
forsknings- og udviklingsprojekt for efterret¬ 
ningstjenesten, der kun er ansvarlig overfor 
præsidenten. Der kan kun være tale om CIA, da 
det var CIA-chef Hillenkoetter, der gav orien¬ 
teringen. Det har altså intet som helst med 
AMC-flyvevåbenschef Twining at gøre! 

Det drejer sig altså om to vidt forskellige 
hændelser. Rapporterne fra Robertson-Panelet 
blev også tidligere behandlet som HEMMELIGE, 
og det drejer sig faktisk om året 1954, da 
dette panel var over et år gammelt - og i 1953 
blev de bedste ufo-observationer i al hemme¬ 
lighed undersøgt af CIA og USAF, men der var 
ikke tale om nedstyrtninger! 

Det aktuelle dokument giver et indtryk af, 
at det omtalte projekt var under kontrol af en 
hemmelig gruppe, der blev samlet som følge af 
direkte ordre fra præsident Truman den 24. 
september 1947. Operationen gennemførtes efter 
ordre fra dr. Vannevar Bush og minister James 
Forrestral (der er identificeret som henholds¬ 
vis MJ-2 og MJ-3 i en medfølgende liste over 
NSC-repræsentanter i gruppen). 

Så vidt vides talte general Twining den 23. 
september 1947 i flyvevåbenets hovedkvarter om 
at indlede en undersøgelse af de flyvende tal- 

lerkener. Hvad er nærmere end at foretage en 
sammenligning mellem disse beretninger. Det 
drejer sig oven i købet ikke om noget som 
helst nyt og superhemmeligt og tidligere u- 
kendt ufo-forskningsprojekt (det er blot Pro¬ 
ject Aquarius, der bringes ind i arenaen), 
snarere om forgængeren for Project Blue Book, 
nemlig Project Sign (populært kaldet Taller- 
ken-Projektet). 

I dokumentet omtales Arnold-observationen, 
og til sidst nævnes det, at den "offentlige 
reaktion nærmede sig det hysteriske." Som en 
følge af de detaljer, der er i dokumentet, må 
det være dateret engang i 1947, og kan derfor 
ikke have noget som helst med memorandummet 
fra 1954 at gøre (her er manipulationen fra 
CAUS-Clan og Gersten/Moore tydeligere!) 

Dertil kommer, at et af afsnittene i dette 
dokument er streget over, samtidig med, at det 
indeholder en noget mere eventyrlig del: "Den 
7. juli 1947 indledtes en hemmelig operation, 
hvis opgave var, at bjærge vragene af disse 
objekter, så de kunne underkastes en videnska¬ 
belig undersøgelse." Resten af dette afsnit er 
desværre streget over. Ifølge Moore og fans 
peger alt på, at det ovennævnte drejer sig om 
bjærgningen af det objekt, der styrtede ned 
ved Roswell. Men den 7. juli 1947 dukkede så 
pludselig en gådefuld sløring af den fundne 
diskos op, hvilket New Mexico avisen Albuquer- 
que Journal skrev om den 8. juli 1947. Nu hav¬ 
de dette tilfælde dog intet som helst med Ros- 
well-nedstyrtningen at gøre...! En forret¬ 
ningsmand fra Harris County i Texas fandt en 
aluminiums-diskos på stranden ved Trinity Bay 
(ca. 220 km øst for Houston, Texas). Nogle da¬ 
ge før den 7. juli havde "ufo-finderen" Norman 
Hargrave fortalt Houston Chronicle en fanta¬ 
stisk historie om en ufo-observation, og at 
han havde været i stand til at bjærge det di¬ 
skosformede objekt. Men så den 7. juni indrøm¬ 
mede Hargrave, at det hele blot var en spøg, 
og at hans fund ikke var andet end nogle re¬ 
ster fra en vejrballon. (Se i øvrigt Project 
UFO, Werner Walter, CENAP-Mannheim, august 
1982). Alt i alt intet! 


EXECUTIVE CORRESPONDENCE 


Senere blev det omtalte dokument suppleret 
med endnu et ark med betegnelsen "national 
sikkerhedsinformation". Til sidst på dette ark 
papir er der endnu en advarsel: "Dette YDERST 
HEMMELIGE - EYES ONLY - dokument indeholder 
oplysninger, der har betydning for den natio¬ 
nale sikkerhed." Skrifttype og form passer ik¬ 
ke desto mindre med det tidligere omtalte do¬ 
kument . 

Herefter følger den største selvmodsigelse i 
dette ufo-eventyr. "EXECUTIVE CORRESPONDANCE, 
udførlig orientering om emnet PROJECT AQUARIUS 
(TS)." Et dokument udarbejdet af MJ-12, der er 
eneste ansvarlige for netop denne sag. "Docu- 
ment Controll" og "Classified by MJ12-SSP on 
Executive Order" var tilføjet med håndskrift. 
Dette papir lugter langt væk af forfalskning, 
og den moderne computerskrift, der er anvendt, 
passer slet ikke til noget, der er udarbejdet 
så tidligt som i 1947-1954. Her har der rigtig 
været gang i manipulationen og propagandamøl¬ 
len ! 

I en følgeskrivelse til Aquarius (i øvrigt 
også stemplet TOP SECRET!) er det håndskrevne 
også tilføjet (den originale maskinskrevne 
tekst er meget svag, mens stemplet TOP SECRET 
er meget kraftigt!), da den ikke var indføjet, 

hverken da Project Aquarius 1959 blev oprettet 
af præsident Eisenhower, og da Project Blue 
Book blev stoppet i 1969. Formålet med dette 
projekt var at opnå "kontakt med fremmede 
livsformer." 

I et andet tvivlsomt dokument omtales Pro¬ 
ject SIGMA, der tilsyneladende udskilte sig 
fra Aquarius i 1975. Her opnåede man et "posi¬ 
tivt resultat... den 25. april 1969 mødtes en 
USAF-efterretningsofficer med to fremmede på 
et forud aftalt sted i New Mexico's ørken. 
Dette møde varede ca. tre timer." 

Ligeledes omtales her et Project SNOWBIRD, 
der blev oprettet i 1972 og gennemførte en 
testflyvning med en bjærget, fremmed flyvema¬ 
skine, "dette projekt fortsætter nu i Nevada." 

På samme måde omtales Project POUNCE, der 
blev oprettet i 1966 og havde til formål at 
indsamle alle oplysninger om rumflyvning - 
tilsyneladende en videreførsel af de tidligere 
indsamlede informationer fra de formodede 
ALIENS (ikke-jordiske væsener). Et sandt even¬ 
tyr af tvivlsom herkomst (tvivlsomme kilder). 

Det materiale, der er omtalt her, stammer i 
det store og hele fra Moores og Goods meget 
udbredte publikationer. Som Western Morninq 
News skrev i begyndelsen af sin artikel: 

"Science Fiction bliver pludselig til viden¬ 
skabelige facts." Hvor sandt, hvor sandt... 
Forsigtighed er en nødvendighed. Det lader 
til, at der befinder sig nogle svindlere i 
ufo-bevægelsen. 

Kilde: Journal fur UFO-Forschung nr. 1987/5. 


Kort, sagligt og sobert. 

UFO . 

Af Kim Møller Hansen, Gyldendals "Fakta om" - 
serie. 

48 sider, mange illustrationer. 

Pris: kr. 56,oo. 

ISBN: 87-00-09592-3. 

Dette lille skrift om ufoer begynder med en 
spændende sønderjysk beretning - politiassi¬ 
stent Evald Maarups lidt uhyggelige oplevelse 
nordøst for Haderslev i august 1970. Det er en 
absolut klassiker i de danske ufo-annaler. 

Hæftet præsenterer derpå læserne for et par 
typiske ufo-observationer og fører dem så ind 
i nogle af de problemer, ufologerne arbejder 
med - bl.a. vanskelighederne ved at skille de 
"ægte ufo-fotografier" fra dem, der viser alt 
muligt andet. Kim Møller Hansen giver lige et 
indblik i Skandinavisk UFO Informations dagli¬ 
ge arbejde og fortæller om de mange ufo-teori¬ 
er. 

Til slut kaster han et skeptisk sideblik på 
Bermuda-trekanten og fortæller om, hvad man 
bør gøre, hvis man ser et ufo. Og hvor man 
skal henvende sig. 

Som bilag er der gengivet et rapportskema 
til SUFOI. 


Alt i alt kort, sagligt og sobert. Kim Møl¬ 
ler Hansen fortæller ikke mere, end han kan 
stå ved - men det får han sagt på en klar og 

Lygtemændene er ude 


Af Ole Henningsen 

Spookliqhts: A British Survey 
Af David Clarke & Granville Oldroyd. 

48 sider offset-trykt, illustreret. 

Pris: £ 1,50. 

ISBN: 0-9511384-0-5. 

Kan bestilles hos: David Clarke, 6 Old Retford 
Road, Handsworth, Sheffield S13 9QZ, South 
Yorkshire, England. 

Når man læser denne samling af engelske beret¬ 
ninger om lygtemænd og andre lignende lysende 
fænomener i øde moser, kan man næsten mærke 
Baskervilles hunds ånde i nakken. 

Slår man op i et leksikon under begrebet 
"lygtemænd", kan man ofte se denne beskrivel¬ 
se: "Svagt lysende blålige flammer, der om 
natten kan ses på fugtige steder, og som iflg. 
folketroen skal lokke folk vild i mosen. Frem¬ 
kommer antagelig ved selvantændelse eller ilt¬ 
ning af gasarter udviklet ved forrådnelse." 

Den latinske betegnelse "Ignis Fatuus" har 
utallige engelske navne ofte i relation til 
ganske bestemte geografiske områder. Jack 0' 
Lantern, Lantern Man, Spunkie, Corpse Candle 
og Will 0' the Wisp er blot nogle få af de 
mange navne, der er knyttet til denne type af 
lysende fænomener. 

De to forfattere forsøger på udmærket vis i 
dette lille hæfte at systematisere de mange 
beretninger, der findes om disse ting i en¬ 
gelsk kildemateriale. 

Man har derfor opdelt fænomenerne i forskel¬ 
lige typer, f.eks. efter udseende og geogra¬ 
fisk optræden, som eksempelvis 

- irske spøgelseslys 

- lysene fra Lough Erne 

- Dartmoors flydende lys 

- Wales - lys 

- og sågar lysende ugler. 


SPØGELSER OG GENGANGERE 

Beretningerne har ofte været gengivet i dag¬ 
blade og har givet anledning til heftig debat 
f.eks. i London-avisen Daily Mail, som bl.a. 
bragte denne beretning fra Lough Erne i Ferma- 
naugh: 

"Påskedag 1910 kl. ca. 23.30 så jeg et lys 
krydse søen nedenfor vinduerne i Crom Castle. 
Det så ud som en stor billygte, tilsyneladende 
helt rund og ca. 2 fod i diameter ligesom so¬ 
len ved solnedgang en vinteraften. Farven var 
dybgul. Det besynderlige var, at det ikke ly¬ 
ste bagud, men foran var der et lysskin så 
stærkt, at da lyset passerede en samling træer 
ved søbredden, blev disse oplyst, så man helt 
tydeligt kunne se hver enkelt træstamme. Jeg 
kunne tydeligt se på bevægelsen, at det ikke 
kunne være et lys fra en motorbåd. Lyset for¬ 
svandt bag træerne, lige så hurtigt som det 
var kommet til syne." 

Mange af de foreliggende beretninger daterer 
sig tilbage til omkring århundredeskiftet, og 
visse af forklaringerne bærer også præg heraf. 
F. eks. var mange observatører bange for lyse¬ 
ne, der nogle steder blev anset for at være en 
slags spøgelser og gengangere, som man helst 
ikke skulle komme på for tæt hold af. 

V/ESNER I ATMOSF/EREN 

Efter at have beskæftiget sig med en række af 
de mange mulige forklaringer, som f.eks. kug¬ 
lelyn, sumpgas osv., ender forfatterne til 
sidst op med i en vis udstrækning at erklære 

sig enige med den engelske ufo-forsker Hilary 
Evans. Han er af den overbevisning, at oprin¬ 
delsen til visse af disse lyskugle- eller lyg- 
temænds-observationer skyldes en eller anden 
slags væsen, der findes i vor atmosfære og er 
i besiddelse af en eller anden form for intel¬ 
ligens eller kontrolleret af en intelligens. 
Tilsyneladende kan de eksistere i flere for¬ 
skellige former, men rapporteres almindeligvis 
som lyskugler. Oprindelse og adfærd er ukendt, 
men lysfænomenerne synes at have en besynder¬ 
lig interesse for elledninger og også for vis¬ 
se geologiske former og landskabstyper. 

En sådan konklusion kommer man frem til med 
baggrund i fænomenernes udseende, bevægelses¬ 
mønstre osv. ud fra de mange beretninger. Det 
er måske nok en konklusion, der kan være svær 
at kapere for en del læsere, ihvertfald for 
anmelderen. 

Hvis man er yderligere interesseret i dette 
emne, vil man kunne finde de originale beret¬ 
ninger via hæftets udførlige kildehenvisnin¬ 
ger. 

LYGTEM/END VED RØDBY FJORD 

Da jeg for nogen tid siden var i kontakt med 
den ene af forfatterne, David Clarke, oplyste 
han, at han siden udgivelsen af hæftet havde 
indsamlet et så stort ekstra kildemateriale, 
at det muligvis skulle danne baggrund for ud¬ 
givelsen af et større bogværk om emnet. 

David Clarke spurgte samtidig, om jeg havde 
kendskab til denne type af beretninger fra 
Skandinavien. 

Jeg kom da i tanker om en beretning, som jeg 
har hørt fortalt adskillige gange i min fami¬ 
lie. Det drejer sig om min bedstefar, der for¬ 
mentlig i et efterår omkring 1910 - 1912 var 
på andejagt i nærheden af Rødby Fjord på Lol¬ 
land. I mørkningen sad han i vandkanten ved 
nogle siv, da han pludselig fik øje på en lyg¬ 
temand, som fænomenet altid er blevet kaldt i 
min familie. 

Det var en lille lysflamme omkring 10 cm 
høj, der gik hen over vandoverfladen i nærhe¬ 
den af sivene. Min bedstefar fortalte senere, 
at han blev skrækslagen over fænomenet og 
tænkte, at han ville skyde, hvis det kom nær¬ 
mere. Så galt gik det dog ikke, idet lysflam¬ 
men forsvandt ud over vandet. 

Da jeg for nylig kontaktede min onkel for at 
få opfrisket denne beretning, fortalte han 
mig, at han selv som dreng også havde oplevet 
noget tilsvarende kun omkring 1,5 kilometer 
derfra. 


Tidspunktet har været omkring 1926. Han var 
i tusmørket på vej mod sit hjem, da han hen o- 
ver en nærliggende grøft så en lille blålig 
flamme, noget lignende flammen fra en ligther. 
Lyset bevægede sig hen over grøften over en 
afstand på 4- 5 meter og forsvandt derefter. 

Han var blevet meget bange og bad grædende 
en ældre kone i et nærliggende hus om at hjæl¬ 
pe sig hjem. Han blev dog beroliget lidt og 
gik derefter hjem uden at se mere til lygte¬ 
manden, der hjemme blev forklaret som gas fra 
jordbunden. Min onkel er landmand og har fær¬ 
dedes meget ude. Han har dog aldrig siden set 
tilsvarende fænomener. 

Vi har altså aldrig i min familie været i 
tvivl om, at lygtemænd var en realitet. 

Men oprindelsen kan vi nok få en diskussion 
om. □ 

Forklarede mysterier 


Af Clas Svahn. 


Sidste vinter fik skribenten og debatøren Sven Ove Hansson udgivet sin anden 
bog om svært forklarlige mysterier og uløste gåder. Denne gang under titlen 
"Forklarade mysterier - om till synes oforklarade ting” (Tiden). 

Sven Ove Hansson behandler emner som søuhyrer, Jesu ligklæde, Uri Geller, 
biorytmer, åndemaning, historiske anormaliteter m.m. og ufoer. 


På 15 af bogens svært fordøjelige 200 sider 
afviser Hansson de ukendte flyvende objekter 
på en meget useriøs og uvidenskabelig måde. 

Der er overhovedet ingen nye argumenter at 
finde. 

Hvad værre er: Sven Ove Hansson har åbenbart 
ikke gidet at undersøge et eneste af de til¬ 
fælde, han omtaler. 

At sidde hjemme i lænestolen med en stor 
stabel bøger og forklare mysterier er givetvis 
ikke muligt. Et sådant forsøg på at komme med 
forklaringer giver kun et indtryk af, hvad der 
rører sig i forfatterens eget hovede, og for¬ 
tæller intet om selve fænomenet. Da hjælper 
det ikke blot at stable reference på referen¬ 
ce. 

Alligevel er det en vedtaget fremgangsmåde i 
de kredse, hvor Sven Ove Hansson færdes. 

Hvor det drejer sig om de ukendte flyvende 
objekter, har forfatteren udvalgt nogle ret u- 
interessante og for dette emne ret uvedkommen¬ 
de rapporter som illustrationsmateriale for 
sine bortforklaringer. Han viser f.eks. bille¬ 
der af zeppelinere ved nattetide og en bisol 
fotograferet fra et SAS-fly. 

Forrige gang Sven Ove Hansson gik ind i ufo¬ 
debatten, gik det ikke bedre. I en artikel i 
tidsskriftet Folkvett 3/84 kom han med en ræk¬ 
ke argumenter mod det såkaldte Hill-tilfælde 
fra USA i 1961. Men Hansson havde ikke læst 
den bog, han refererede til, og heller ikke 
sat sig ind i emnet. Dette påpegede jeg senere 
i en artikel i UFO-Aktuellt, samtidig med at 
jeg påviste Hanssons værste løgne. For løgne 
var det, selv om de sikkert var skrevet med 
en god hensigt (= at aflive "myten" om, at der 


findes uidentificerede flyvende objekter). 

Denne gang har Hansson valgt blot at strejfe 
Hill-tilfældet. En klog beslutning ud fra et 
troværdighedssynspunkt. 

Det store spørgsmål er trods alt, hvorfor 
Hansson ikke vover sig ind på de interessante 
tilfælde. Her kunne han - hvis han formåede at 
undersøge blot et par tilfælde grundigt - til¬ 
føre emnet en hel del. Desværre findes der i 
dag ingen svensker, som med Hanssons kritiske 
udgangspunkt magter at undersøge fænomenet. 

Det er synd, meget synd. 

Men på trods af alle bommerterne er der dog 
en del af interesse i den hanssonske bog. Ka¬ 
pitlet om Uri Geller og parapsykologi giver en 
del. Her virker Hansson mere belæst. Der er 
ingen tvivl om, at parapsykologien bør under¬ 
søges noget mere gennemgribende, end den tid¬ 
ligere er blevet. Her er Hansson bedst. 

Trods manglerne - som der er mange af - er 
Hanssons bog en nyttig påmindelse til alle os, 
som sysler med mysterier, om at vi må skærpe 
vores sanser og være mere kritiske over for 
det uforklarlige, så vi ikke forblindes af alt 
det spændende, der skjules i tågen. Vi må være 
mere omhyggelige med at forklare det uforklar¬ 
lige og ikke blot dyrke myterne. 

Der er mange gode grunde til at kritisere de 
amatører, der eksempelvis arbejder med ufoer 
her i Sverige. De ihærdige, som afser i hun¬ 
dredevis af ulønnede timer hvert år, er ikke 
altid så videnskabelige, som man kunne ønske. 
Kritikken kan dog let blive uretfærdig, og vi 
må ikke glemme, at hvis disse amatører ikke 
fandtes, var der ingen andre, der beskæftigede 
sig med fænomenet; noget, der ville være meget 

uheldigt. 

Deres manglende videnskabelige uddannelse 
kan næppe lægges dem til last. I stedet må 
kravene stilles til personer, der kan leve op 
til dem. En sådan person kunne have været Sven 
Ove Hansson. Han kan måske tilføre debatten 
noget nyt. Han kan måske give forskningen i 


det ukendte et skub fremad. Han kan måske 
skrive en bog, som kan blive en hjælp for det¬ 
te arbejde. Endnu er det ikke lykkedes for 
ham. Det er synd. □ 

Kilde: UFO-Sverige-Aktuellt nr. 1, 1987. 


Communion 

AF Whitney Strieber, Beech Tree Books, New 
York. 

299 sider, indbundet. 

Pris: $ 17,95. 

ISBN: 0-688-07086-8. 

"Communion" af best-seller forfatteren Whitney 
Strieber er en førstehåndsberetning om en se¬ 
rie usædvanlige oplevelser, som han og hans 
familie måtte finde sig i - rædselsvækkende 
møder med ikke-humanoide intelligensvæsener. 
Den første hændelse, som Strieber kan huske, 
fandt sted den 26. december 1985, da han, hans 
kone og søn tilbragte en stille aften i deres 
feriehytte nord for New York. 

Mens de andre sov, så Strieber et fremmedar¬ 
tet væsen stå i døråbningen til soveværelses- 
døren. Efter et kortvarigt tab af bevidstheden 
befandt Strieber sig pludselig siddende nøgen 
og noget afkræftet i skoven. Han var fuldstæn¬ 
dig lammet og havde mistet følelsen. Der var 
mindst tre fremmedartede væsener hos ham. 

Uden varsel blev Strieber hurtigt ført op 
til et lille gråt rum, der befandt sig over 
trætoppene. Oplevelsen var så skrækindjagende, 
at Strieber troede, at han var død. Han var så 
stiv af skræk, at de lagde et tykt tæppe over 
ham. De paralyserede ham, så han virkede som 
død. Det var som om, at rummet var en operati¬ 
onsstue, i hvilken en gruppe ukendte væsener 
åbenbart drøftede den forestående medicinske 
undersøgelse af Strieber. 

Der gik nogle dage før det, der skete den 
26. december, dukkede op i hans hukommelse. 

Det første, der dukkede op i hans hukommelse, 
var et virvar af billeder, "men så ændrede 
denne forvirrende malmstrøm sig til en speciel 
serie erindrings-billeder, så jeg ligesom for¬ 
nemmede både en stærk frygt og en utrolig be¬ 
frielse," skriver han i "Communion". 

Herefter begyndte Strieber at lede efter en 
forklaring. Var hændelsen virkelig, eller hav¬ 
de han blot drømt? Eller endnu værre, mistede 
Whitney Strieber sin forstand? Med hjælp fra 
dr. Donald Klein, forskningsleder ved "New 
York State Psychiatric Institute" kom han til 
en erfaren hypnoseterapeut, så Strieber fandt 
ud af, at han var mentalt rask, og at oplevel¬ 
sen næppe var indbildning. Af det videre for¬ 
løb kunne Strieber nu huske, at nogle fremmed¬ 
artede væsener udførte nogle eksperimenter med 


ham, noget som han ikke desto mindre allerede 
havde oplevet i sin barndom i en lille forstad 
til San Antonio. 

For at komme videre med sagen gennemgik 
Strieber flere psykologiske undersøgelser hos 
en neurolog og en kendt psykiater. Han gennem¬ 
gik både en CAT-undersøgelse og en EEG-test. 
Senere gennemgik han en løgnedetektor-test. 
Alle undersøgelsesresultaterne viste, at den 
hændelse, der er beskrevet i "Communion", ikke 
kommer fra en psykopat eller en mentalt syg 
person. 

"Communion" er en meget betydningsfuld bog. 
Den er den første omhyggelige undersøgelse af 
en beretning om et møde med ikke-humanoide væ¬ 
sener. Strieber beskriver ikke blot sin egen 
og familiens oplevelser, han rekonstruerer og¬ 
så andre "bortførtes" oplevelser. Han beskri¬ 
ver den skræk, den frygt og den forvirring, 
der plager de fleste "bortførte". Disse "bort¬ 
førte" generer sig for at diskutere deres op¬ 
levelser og frygt offentlig, da de frygter 
latterliggørelse. Whitney Strieber udviser et 
stort mod ved at offentliggøre sin oplevelse. 

Til sidst i "Communion" opfordrer Strieber 
de amerikanske myndigheder og videnskaben til 
at løse dette mysterium. Strieber skriver: 

"Der var nogen her, var det et budskab fra 
stjernerne eller en utydelig sjælelabyrint... 
eller begge dele. Et eller andet sted må der 
være et tegn på dets herkomst, en rød tråd... 
Gåden må løses, for der findes nøglen til uni¬ 
verset sikkert." "Communion" er det første 
skridt mod denne nøgle. 

hwp 

Kilde: Journal fur UFO-Forschung nr, 1987/5. 

KOMMENTAR 

Bogen er blevet en best-seller i USA. Men har 
også fået mange kritiske kommentarer med på 
vejen. Mange mennesker betragter bogen som væ¬ 
rende spændende fiktion - uden hold i virke¬ 
ligheden. 

kmh 

20 bind 

om det paranorma 

Af Lys Ann Shore. 

Time-Life Books' nye serie om det paranormale, 
Mysteries of the the Unknown , "bliver ikke 
sensationspræget", siger seriens redaktør Rus- 
sel Adams. Adams, der beskriver sig selv som 
værende en ganske almindelig læser af både 
Skeptical Inquirer og Fate , fortæller, at se¬ 
rien vil fremlægge det paranormale som "et so- 
cial-historisk fænomen". "Det er ikke vores 
mening at virke afvisende, selv om noget åben¬ 
lyst virker absurd. Vi vil hverken komme med 
antydninger om, at vi tror på det, eller for¬ 
tælle vore læsere, at de skal tro på det," si¬ 
ger han. 

Seriens første bog udkom i august. Dens ti¬ 
tel er Mystic Places og indeholder emner som 
Stonehenge, pyramiderne og Bermuda Trekanten. 

De øvrige bind vil udkomme med omkring en må¬ 
neds mellemrum, fortæller Adams. Efter planen 
skal serien omfatte 20 bind, men dette antal 
er dog til stadighed til revision. Da dette 
projekt blev fremlagt, udtrykte Time-Life's 
redaktionelle stab visse betænkeligheder ved, 
hvordan emnet ville blive behandlet. Foromta¬ 
len til serien, som blev fremlagt i 1985 og 
igen tidligt i 1987, synes at retfærdiggøre 
bekymringerne: Den første omtale er da også 
pro-paranormal. For eksempel begynder et "kære 
læser" brev, underskrevet af Time-Life's di¬ 
rektør Chris Linen i den allernyeste udgave, 
sådan: 

"Et psykisk medie beskriver, hvad der sker 
hundredevis af miles borte... En skødehund 
finder vej fra Vancouver til Tokyo for at fin¬ 
de sin herre... De afrikanske dogoners kort o- 
ver stjernesystemet Sirius er forbavsende nøj¬ 
agtigt... Fortidige kulturer havde kendskab 
til elektricitet... Tibetanske lamaer lavede 
faste genstande ved en slags tankeprojekti- 
on... 

Skyldes disse ting en eller anden ukendt 
kraft? Og har du selv på et eller andet tids¬ 
punkt haft en fornemmelse af, at du har levet 
før på et tidspunkt i den fjerne fortid... at 
du engang har set et ufo... og kan du ikke få 
den tanke ud af hovedet, at der er mere mel¬ 
lem himmel og jord, end den etablerede viden¬ 
skab kan forklare... 

Gå på opdagelse i de mystiske, uforklarlige 
fænomener i Time-Life Book's enestående nye 
bogserie." 



Mystic Places' bagsidetekst lover, at læser¬ 
ne både vil få at vide, "hvor eksperterne nu 
placerer" Atlantis, og "nyde en livagtig re¬ 
konstruktion af, hvordan livet var i dette ri¬ 
ges enestående hovedstad." Adams påpeger dog, 
at den første "løbeseddel" om serien blot er 
"reklamegas", som ikke skal tages alvorligt. 
Faktisk siger han, "at bøgerne absolut ikke 
bliver sensationelle, i hvert fald ikke efter 
vores mening." 

Hovedkonsulent for bogserien er sociologen 
Marcello Truzzi. Selv om han var tilknyttet 
CSICOP i 1976 og 1977, indtager Truzzi nu en 
mindre kritisk holdning til de paranormale på¬ 
stande og deres tilhængere. Han har arbejdet 
sammen med Time Life's stab om hovedtrækkene i 
bøgerne og læst manuskripterne. Ud over dette 
har Time-Life hyret "individuelle eksperter" 
til at bearbejde materiale indenfor deres om¬ 
råder. De oplysninger, man kan finde i bøger¬ 
ne, er hentet fra free-lance forskere, og som 
eksempel anfører Adams, at kapitlet om pyrami¬ 
derne i Mystic Places i store træk kommer fra 
en dimiterende student i egyptologi. 

Serien vil tage meget lettere på tingene end 
Skeptical Inquirer gør, siger Adams. "Hensig¬ 
ten med bøgerne er underholdning og præsenta¬ 
tion af livagtige historier om interessante 
hændelser." Hvis der afsløres svindelnumre, 
vil de blive fremlagt som "en historie, og ik¬ 
ke et spørgsmål om tro," siger han. 

Time-Life forventer at få op i mod 100.000 
abonnenter til serien. Regner man med, at se¬ 
rien bliver på 20 bind med en pris på $ 14,99 
for hver (det er prisen for første bind), vil 
det give en total sum på næsten $ 30 millioner 
i Time-Life's kasse. 

Adams beskriver den typiske abonnent som én, 
der er interesseret i det paranormale, hvad 
enten han eller hun er troende eller tvivler. 
Hans mål er, siger han, at give læserne et 
produkt, "som vil så tvivl blandt de troende 
og give de skeptiske lidt tro." □ 

Kilde: The Skeptical Inquirer, vol. 11, somme¬ 
ren 1987. 

Grænsevidenskabelig litteratur 


Af Henry H. Bauer. 


Den såkaldte grænsevidenskabelige litteratur 
synes at udkomme i bølger, men desværre har vi 
hidtil manglet oplysninger om disse bølgers 
hyppighed, omfang og karakteristika, til at vi 
rigtig kunne forstå, hvorfor de optræder. Jeg 
vil her fremlægge yderligere data om disse 
bølger, samtidig med at jeg vil forsøge at 
fortolke dem. 

I mange år har jeg samlet materiale om Loch 
Ness uhyret; min liste indeholder nu næsten 
400 artikler, 70 bøger (inklusiv reviderede og 
genudgivne udgaver, monografier og pjecer), 
mange avisudklip og andre blandede udgivelser. 
Kronologien i disse artiklers og bøgers udgi¬ 
velse, vist i fig. 1, harmonerer godt med tid¬ 
ligere undersøgelser. Især er der en bemærkel¬ 
sesværdig stor bølge af publikationer midt i 
1970’erne og et meget tydeligt fald i 1980'er- 
ne. Min undersøgelse er baseret på min egen 
samling, der næsten er komplet (1). 

Følgende data er interessante på flere må¬ 
der: 

1. Sociale faktorer, som kan have forbindelse 
med en stigende eller faldende interesse for 
grænsevidenskab. Historikere, filosoffer og 
sociologer ved, hvor svært det er at udrede 
ydre faktorer fra indre (dvs. faktorer der i- 
sær knytter sig til et bestemt emne eller fæ¬ 
nomen). Til syvende og sidst er der behov for 
flere data om grænsevidenskaben. For nuværende 
og for fremtiden kunne en mere detaljeret un¬ 
dersøgelse nok drage nytte af det stigende an¬ 
tal af tilgængelig litteratur, der er om em¬ 
net, som f.eks. Thomas C. Clarie, Occult Bi- 
bliography - An Accumulated List of Books 
Published in Enqlish, 1971-75 , Scarecrow 
Press, Metuchen, N.J., 1978; Occult Paranormal 
Bibliography - An Annotated List of Books 
Published in English, 1976-81 , Scarecrow 
Press, 1984; George M. Eberhart, Monsters: 

A Bibliography of Humanoids, Water Monsters, 
and Other Unknown Animals , Garland Press, New 
York, 1983. 

2. Forklaringen på, at interessen for visse 
grænsevidenskabelige emner var så iøjnefalden¬ 
de i 1970'erne tyder på, at den stigning, der 
var i antallet af publikationer om de forskel¬ 


lige grænsevidenskabelige emner i de år, 
skyldtes interne eller emne-relaterede årsa¬ 
ger: Man bør kun lede efter en intern forkla¬ 
ring, når offentlighedens interesse i et be¬ 
stemt emne er meget forskellig fra den inte¬ 
resse, der vises hele området. 



Fig. 1. Antallet af artikler og bø¬ 
ger om Loch Ness uhyret 
1943-1983. 


Tag for eksempel Loch Ness. Den top, der var 
i udgivelserne i 1976, harmonerer godt med det 
Steven Dutch fandt om okkult materiale (1975- 
76). Derfor bør man nok ikke søge efter en 
forklaring, især på hændelserne omkring Loch 
Ness blandt de mere sociale faktorer; men da 
jeg ikke var i besiddelse af Dutch's data, 
blev jeg fristet til at tilskrive årsagen til 
stigningen i udgivelserne om Loch Ness i de 
år, til de undervandsfotografier, der blev ta¬ 
get i 1972 og 1975 (2). De fleste blev netop 
offentliggjort de år og førte til, at efter¬ 
forskningen blev sponsoret af New York Times i 
1976. 

For Loch Ness synes der at være en underord¬ 
net top mellem 1969 (artikler) og 1973 (bø¬ 
ger); at Atlantis og ufo-litteratur også har 
lignende toppe peger i retning af, at man bør 
søge en mere almen forklaring end en mere spe¬ 
cifik. På den anden side fandtes der okkult 
litteratur før 1930, mens der ikke fandtes 
litteratur om Loch Ness og ufoer, så der skal 
nok alligevel søges efter mere specifikke for¬ 
klaringer her; angående ufoer kom de første 
observationsrapporter først i nyere tid; an¬ 
gående Loch Ness fik interessen nok en renæs¬ 
sance med Constance Mhytes udgivelser og op¬ 
rettelsen af Loch Ness Investigation omkring 
1960. 

Mestrums undersøgelse af de tilgængelige in¬ 
formationer om anormale emner er i allerhøje¬ 
ste grad relevant her: at modtageligheden fra 
medierne er lige så vigtig som eller endda me¬ 
re vigtig end selve fænomenets optræden. Altså 
megen omtale i medierne fører til flere of¬ 
fentliggjorte rapporter, end selve fænomenets 
optræden (3). Selv om f.eks. rapporter om bør¬ 
nemishandling var sjældne før 1960'erne, hvil¬ 
ket afspejler samfundets tvivl og manglende 
modtagelighed for sådanne beretninger, betyder 
det ikke, at fænomenet ikke fandtes. 

Dutch (og andre) har ladet antyde, at de 
eksterne faktorer, der stimulerer interessen 
for det grænsevidenskabelige, skal søges i ti¬ 
dernes tilstand, da svære tider gør virkelig¬ 
hedsflugt tillokkende, samtidig med at lysten 
til at angribe myndighederne skærpes. Med an¬ 
dre ord mener Dutch, at grænsevidenskaben står 
i en klar opposition til den etablerede viden¬ 
skab. Pr. definition er indholdet i det græn¬ 
sevidenskabelige helt sikkert i opposition til 
indholdet i den samtidige videnskab; men det 
er meget tænkeligt, at den etabledede viden¬ 
skab og grænsevidenskaben nærmere er paral¬ 
lelle eller endda ens, frem for at være mod¬ 
stridende i deres psykosociale funktion, dvs., 
i hvad folk ønsker af dem. 

Jeg tør vove denne påstand, da der er noget, 
der tyder på, at det grænsevidenskabelige især 
er iøjnefaldende, når der sker fremskridt in¬ 
denfor den etablerede videnskab. I det 19. år¬ 
hundrede skød kvaksalveri med anvendelse af 
elektriske og magnetiske effekter op som pad¬ 
dehatte, hvilket var på samme tid, som den 
tids videnskab begyndte at forstå elektromag¬ 
netismen. I slutningen af det 19. århundrede 
og i begyndelsen af det 20. udgav Ignatius 
Donnelly Ragnarok , der er meget lig med Veli- 
kovsky's M orids in Collision (1930) (Kosmiske 
kollisioner) (4); Milhelm Fliess fremlagde si¬ 
ne ideer, som blev taget op igen i 1970'erne 
af biorytme-fanatikerne; British Society for 
Psychical Research opdagede, at ansete forske¬ 
re var fordybede i undersøgelser af psykiske 
fænomener, og igen har vi i de seneste årtier 
fået "parapsykologien" og andre - og i begyn¬ 
delsen af århundredet gjorde videnskaben store 
opdagelser (kvantefysik, relativitet, radioak¬ 


tivitet), lige som den har gjort det inden for 
de seneste årtier. 

Der er selvfølgelig et stort behob for flere 
data om dette emne; så jeg vil meget gerne ha¬ 
ve alt at vide om, hvad der er skrevet om det 
grænsevidenskabelige før i tiden, og jeg vil 
også gerne vide mere om forholdet mellem den 
etablerede videnskab og grænsevidenskaben. Ef¬ 
ter min mening må den mest frugtbare holdning 
til grænsevidenskab være forståelse og tole¬ 
rance: Tilhængerne (hvis ikke lederne) behøver 
uddannelse, men deres hjerter er på rette 
plads. De kan synes fjendtligsindede mod vi¬ 
denskaben, men det skyldes misforståelse og 
frustration og ikke bevidst oprør. Hvis det er 
tilfældet, så vil sarkastisk afvisning have 
den stik modsatte virkning og derfor være uøn¬ 
sket. Hvis grænsevidenskaben derimod er be¬ 
vidst og målrettet afvisning af og et angreb 
på videnskaben, vil det være mindre malplace¬ 
ret at køre alle våben i stilling til det en¬ 
delige slag. I I 

NOTER: 

1) Jeg har fået assistance fra mange sider, 
deriblandt mange fremtrædende forskere ved 
indsamlingen af data om Loch Ness. Alle data 
er opbevaret i en databank, og jeg vil med 
største glæde sende dem til de, der eventuelt 
er interesserede. De bibliografiske data om 
bøger, kapitler, artikler, visse avisudklip og 
forskelligt andet materiale kan findes i et 
tillæg til min bog The Enigma of Loch Ness: 
Makinq Sen s e of a Mystery , University of Illi¬ 
nois Press, Urbana and Chicago, september 
1986. En analyse af udgivelser om Loch Ness 
(baseret på en mindre samling op til 1980), er 
også blevet udgivet (Henry H. Bauer, "The Loch 
Ness Monster: Public Perception and the Evi- 
dence", Cryptozooloqy , 1 (1982); en mere de¬ 
taljeret og opdateret omtale er blevet accep¬ 
teret til udgivelse i Journal of Scientific 
Exploration (society for Scientific Explora- 
tion, c/o Professor Frederick, Department of 
Astronomy, University of Virginia, Charlottes- 
ville). 

2) Se artiklerne i Cryptozooloqy og Journal 
of Scientific Exploration , note 1. 

3) Ron Mestrum, "Social Intelligence about 
Anomalities: The Case of UFO", Social Studies 
of Science , 8 (1978); "knowledge about Sea- 
Serpents", Socioloqical Review Monoqraph nr. 

27 (red. Roy Mallis), marts 1979, side 293- 
314; "Social Intelligence about Hidden 
Events", Knowledge: Creation, Diffusion, 
Utilization , 3 (1982): side 381-400. 

4) Henry H. Bauer, Beyond Velikovsky: The hi- 
story of a Public Controversy , University of 
Illinois Press, Urbana and Chicago, 1984. 

Kilde: Skeptical Inquirer, vol. 11, vinteren 
1986/87. 

Videnskabens grænser 


Af Bruce Murray. 


Helt op til forrige århundrede havde de fleste 
i de vestlige samfund det synspunkt, at liv 
var knyttet til religiøse forskrifter. Der var 
religiøse forklaringer på både, hvordan og 
hvorfor tingene udviklede sig, som de gjorde. 

I indeværende århundrede har dette synspunkt 
ændret sig i takt med videnskabens og teknolo¬ 
giens udvikling, så mange mennesker har en 
svag fornemmelse af hvordan , men er ofte des¬ 
orienterede, når det drejer sig om hvorfor . 

Resultatet af dette er en stigende irratio¬ 
nalisme på et tidspunkt, hvor vi har verdens¬ 
historiens bedst uddannede befolkning, i hvert 
fald inden for de videnskabelige og tekniske 
områder. Jeg er for eksempel sikker på, at den 
jævne amerikanske borgers kendskab til astro¬ 
nomi i dag er meget bedre, end den på noget 
tidspunkt har været det i et så stort land. Og 
dog er astrologi, der er fuldstændig i mod¬ 
strid med det mest elementære i astronomien, 
meget populært og bruges i vid udstrækning. 
Dette lader antyde, at mange mennesker tilsy¬ 
neladende er ligeglade med, om tro er irratio¬ 
nelt, så længe den bare medvirker til at for¬ 
klare hvorfor . 

Vi vil faktisk opdage, at på det tidspunkt i 
menneskets historie, hvor det formodes at have 
sin fulde frihed til at forstå den moderne 
verden i moderne begreber, griber det efter 
mange besynderlige, halv-irrationelle ting. 

Jeg fortolker dette som en mangel på både en 
forståelse af videnskabens grænser og et behov 
for at finde nogle værdifulde oplysninger, der 
ikke kan findes inden for videnskaben. Så der 
er et vist behov for en forståelse af, hvordan 
videnskaben kan bruges - og hvad dens grænser 
er - til at oprette et passende videnskabeligt 
anerkendt domæne. Det vigtigste er nok, at en 
forståelse af videnskabens grænser også medfø¬ 
rer en forståelse af den vigtige rolle, menne¬ 
skets dømmekraft, følelser, intuition og værdi 
spiller. Hvis ikke denne grænse er veldefine¬ 
ret, kan der blive gjort forsøg på at gøre vi¬ 
denskabelige forhold uvidenskabelige, og nogle 
gange kan der så under videnskabelige forhold 


fæstes lid til menneskets intuition. Begge de¬ 
le kan skabe forvirring og ødelæggelse i den 
enkeltes liv - og til hele tragedier i natio¬ 
ners historie. 

En måde at identificere videnskabens grænser 
på, er at undersøge nogle meget problematiske 
fænomener - fænomener og hændelser, som endog 
videnskaben ikke har nogen mening om. 

Som en grundregel kan en videnskabsmand kun 
vurdere noget, hvis han kan se det, og hvis 
andre kan se det. Og et fænomen eller en hæn¬ 
delse må gentage sig eller i det mindste være 
tilbagevendende, for at det kan ses. Så det 
bliver problematisk i de tilfælde, hvor fæno¬ 
menet ikke er tilbagevendende eller gentager 
sig. Til syvende og sidst kan den slags ting, 
hvis de er virkelige, selvfølgelig ikke tages 
med ind i et laboratorium og undersøges. 

Vi geologer kan altid godt lide at optælle 
og gruppere tingene. Så jeg har lavet en li¬ 
ste, som jeg kalder en klassificering af pro¬ 
blematiske emner. Den første kategori omfatter 
tvivlsomme levende dyr - dvs., lever sådanne 
dyr? Alle disse væsener var engang tvivlsomme, 
eller er det endnu: kæmpe blæksprutter, sø¬ 
slanger, gorillaer, enhjørninge, den afskyeli¬ 
ge snemand, bigfoot, Loch Ness-uhyret og den 
levende blå fisk (en meget primitiv kvastfin¬ 
net fisk, der kun var fundet som forsteninger 
i meget gamle aflejringer). 

Den anden kategori er formodede historiske 
hændelser - hændelser, som formodes at have 
fundet sted, men siden er modbevist, eller 
hændelser, man ikke troede havde fundet sted, 
men som senere blev beviste, eller hændelser, 
der stadig er problematiske. Det drejer sig om 
kontinenternes drift, Atlantis, istids-menne¬ 
sket, Velikovskys teorier om, at drastiske æn¬ 
dringer i planeternes kredsløb er skyld i man¬ 
ge af de jordiske hændelser, præ-columbiansk 
kontakt mellem amerikanske og europæiske folk, 
jordens fortid, menneskets udvikling fra for¬ 
tidige primater, drager og Cibolas Syv Byer - 
en legende, der var meget udbredt blandt de 

spanske conquistadorer, og som senere førte 
til en større eftersøgning efter de i myten 
omtalte byer af guld. 

Den tredie kategori er formodede naturlige 
fænomener - meteorernes ikke-jordiske oprin¬ 
delse, bakterier som årsag til sygdomme, alky¬ 
mi, spørgsmålet om kanalerne på Mars , uiden¬ 
tificerede flyvende objekter, kuglelyn (natur¬ 
lige plasma-udladninger), spørgsmålet om der 
findes civilisationer andre steder i vores ga¬ 
lakse, om der er liv på Mars. Det seneste op- 
dukkede fænomen inden for denne kategori er 
den substans, der kaldes polyvand - en ny form 
for vand, der blev omtalt i den videnskabelige 
litteratur for omkring 10 år siden, og som 
stadig har ret stor videnskabelig interesse. 

Den fjerde og sidste kategori kalder jeg 
formodede menneskelige fænomener , som også om¬ 
fatter hypnose, som man engang ikke troede 
eksisterede; ESP eller oversanselige følelser, 
som for tiden er et meget kontroversielt emne, 
og som faktisk kan inddeles i utallige under¬ 
grupper; religiøse mirakler, der spænder lige 
fra mirakler, der kun drejer sig om enkeltper¬ 
soner, til mirakler, der påvirker hele havom¬ 
råder, solen og himlen. Dertil kommer spøgel¬ 
ser, astrologi og freudiansk psykologi, der, 
da den dukkede op, blev antaget for at være et 
uvidenskabeligt emne. Frenologi blev engang 
antaget for at være en meget sikker metode til 
bestemmelse af en persons karakter ud fra kra¬ 
niets form. Helbredelse ved troens hjælp var 
udbredt i de tidlige kristne samfund, og ser 
nu ud til at have fået sin renæssance. Til 
sidst er der akupunktur, der er vendt tilbage 
til nyhedsmedierne som en følge af, at vores 
forbindelse til Kina er blevet udvidet. 

En liste som denne hjælper med til at frem¬ 
hæve, hvor forskellige disse problematiske fæ¬ 
nomener er, og viser hvordan de forskellige 
menneskelige handlinger og tanker overlapper 
disse fænomener. Tag for eksempel søuhyrer. 
Alle har vist set et træsnit, der viser nogle 
uhyrlige væsener angribe et skib. Et uhyre, 
der lignede en blæksprutte gik i den middelal¬ 
derlige litteratur under navnet kraken, troede 
man ikke fandtes - før tre af dem, hvoraf den 
største var 30 m lang, drev i land på New 
Foundland sidst i det 19. århundrede. De viste 
sig at være kæmpe tiarmede blæksprutter. Disse 
kæmpeblæksprutter lever i de dybe oceaner 
langt fra kysten, og normalt finder man aldrig 
noget af deres kroppe, der stort set kun be¬ 
står af bløde dele. I dette tilfælde bragte 
havstrømmene disse blæksprutter op på stran¬ 
den, så de kunne undersøges. Beretninger, om 
at disse uhyrer har angrebet skibe, er taget 
op til nyvurdering, og det viser sig nu, at 
disse blæksprutter e£ store nok til at skræmme 
mennesker i mindre sejlbåde, og de kommer til 
tider op til havoverfladen og flyder der. 


I dette tilfælde har vi noget, der blev an¬ 
taget for at være en myte, og først så sent 
som i sidste halvdel af det 19. århundrede 
blev påvist som noget eksisterende. Da der ik¬ 
ke fandtes hårde fysiske beviser, som de for¬ 
skellige videnskabsmænd kunne undersøge - før 
blæksprutten faktisk blev fundet - kunne man 
ikke tro på beskrivelsen af disse ting. Så de 
blev afskrevet som sømandssnak. 

Ingen har nogensinde set en søslange, og der 
er heller ikke skyllet nogen i land, så den 
kunne undersøges af videnskaben. Men der ind¬ 
løber stadig rapporter om dem. For eksempel er 
brugden et ret stort dyr, og når den skylles i 
land, ligner den faktisk en søslange. Dette 
sker ret ofte, men når kvalificerede zoologer 
har undersøgt dem, har de fastslået, at det 
ikke var noget usædvanligt. 

Der har også været nogle sælsomme forfalsk¬ 
ninger. I et tilfælde var det fossile ben sam¬ 
men med nyere. Sådanne tilfælde minder os om, 
at hver gang man taler om folklore, kan det 
meget vel vise sig at være falsklore. Jeg me¬ 
ner, at vi bør huske på, når vi undersøger al¬ 
le disse rapporter, hvor vi ikke kan finde et 
hårdt fysisk bevis, at der er en naturlig ten¬ 
dens - uafhængig af oprindelse, og ligegyldigt 
hvor redelig den tidligere observation end var 
- til at lave forfalskninger, svindelnumre med 
kommercielle motiver eller lignende. Og den 
slags ting kan man heller ikke udelukke, når 
det drejer sig om f.eks. ufoer. 

I de tilfælde, hvor det drejer sig om formo¬ 
dede landuhyrer, findes der hårde fysiske be¬ 
viser i form af en slags spor. Der er et så¬ 
kaldt uhyre eller dyr, yetien, der formodent¬ 
lig lever dybt inde i Himalaya, og hvis spor 
er set og fotograferet i sneen højt oppe i 
bjergene. Fotografierne blev taget af perso¬ 
ner, hvis troværdighed var hævet over enhver 
tvivl. De vidste ikke, hvad de så, men det var 
helt sikkert ikke noget, der gik med sko, for 
der er tåmærker på billedet. Dette har ført 
til en heftig debat om yeti-sporene, og den 
almindelige vurdering er, at det er forskelli¬ 
ge fordampninger i disse høje luftlag, der 
forstørrer almindelige dyrs spor i sneen og 
giver den en ejendommelig facon. Også når det 
drejer sig om bestemte bjørne, der går på en 
bestemt måde, har en kombination af aftrykkene 
fra for- og bagbenene en tilbøjelighed til at 
ligne en enkelt fod med et vist menneskelig¬ 
nende udseende. Og, tro det eller ej, man har 
set pilgrimme gå tværs over bjergene, barfode¬ 
de i sneen så højt oppe som 6.300 m. 

Men når der nu mangler flertydige fysiske 
beviser, såsom et skelet, bliver yetien eksi¬ 
stens mindre og mindre sandsynlig, eftersom 
der fortsat dukker alternative forklaringer 
op, og den virkelige fortsat ikke lader sig 
se. 

Dette usædvanlige søuhyre er en fanta¬ 
sifuld fremstilling af et væsen, der 
virkelig eksisterer - kæmpeblæksprut¬ 
ten, der kan blive op til 30 m lang. 
Selv om disse blæksprutter lever på 
meget dybt vand, ses de nu og da på 
havoverfladen - og da virker deres 
størrelse og fremfærd skræmmende. 


Yetien er en slags orientalsk bigfoot. Vi 
har en vestlig bigfoot i de nordvestlige stil- 
lehavsstater og det vestlige Canada, hvor det 
indianske navn for dette legendariske væsen 
var Sasquatch. Dens fodaftryk (og igen er den 
barfodet) har en facon som et urglas. Aftryk¬ 
kene er meget store, og de er set i store om¬ 
råder. John Napier, der er ekspert i primat- 
biologi, mener, at det ville være meget svært 
at lave disse meget udbredte aftryk som led i 
et svindelnummer. Så han er villig til at ind¬ 
rømme, at der her kunne være tale om noget 
virkeligt, men ukendt. Dog er han overbevist 
om, at der ikke er føde nok i disse områder 
til en stor primat. Efter min mening må vi, 
når vi nu forlader bigfoot for denne gang, li¬ 
ge huske på de store muligheder, der er for, 
at folklore bliver til falsklore. 

Lad mig fortsætte med et noget mere følel¬ 
sesladet eksempel - ufoer, et emne, der synes 
særdeles velegnet som den økonomiske rygdæk¬ 
ning for en hel del billigbøger. For en nogen¬ 
lunde god forfatter, der forstår at lave en 
del falske billeder, er der her et stort mar¬ 
ked for den slags stof, der gør det meget 
svært at afgøre, om der virkelig er noget hold 
i ufo-rapporterne. Falsklore overgår i dette 
tilfælde folkloren og sørger for, at der op¬ 


står en hel del falske beretninger med tvivl¬ 
somme beviser. Og hvad værre er: det påvirker 
folk i en sådan grad, at hvis de ser noget, de 
ikke ved, hvad er, har de allerede en mening 
om, hvad det kunne være. Man finder så at sige 
intet, der er så naturligt. 

For mit eget vedkommende står jeg midt imel¬ 
lem og er lettere negativ hvad angår ufoer. 

Jeg tror ikke på, at der findes små grønne 
mænd, men jeg tror heller ikke, at det modsat¬ 
te kan bevises. Og jeg tror, at der er en del 
ærlige, nøgterne vidner, der er blevet skræmte 
af blinkende lys om dagen eller noget om nat¬ 
ten, som de troede var virkelig. Det var ikke 
deres fantasi; der var virkelig noget. Men at 
forbinde det med rumskibe fra fremmede civili¬ 
sationer er et stort spring, som jeg ikke tror 
på. 

Ufoernes eksistens kan munde ud i en debat 
af næsten teologisk karakter og indblande både 
kætteri og tro, og det er langt fra videnska¬ 
beligt. Grunden er, at når man står med en 
rapport om et fænomen, der ikke giver nogen 
mening, kan nogle mennesker ikke affinde sig 
med det uvisse. Det er lige som i den daglige 
samfundsdebat, hvor der er en tendens til at 
ville have et svar med det samme, ligegyldigt 
om det er rigtigt eller forkert, og hvis val¬ 
get kun står mellem, "der er intet" eller "det 
er den mest bizare ting i verden," kan man jo 
blot vælge et af de to svar. Det korrekte svar 
er faktisk, at man ikke kan give det rigtige 
svar endnu, og derfor behøver man ikke at væl¬ 
ge. 

Der er et punkt, som jeg gerne vil fremhæve 
angående ufoer og andre problematiske fænome¬ 
ner, og det er, at hvis der er en del følelser 
indblandet på begge sider - både hos afvisere 
og forkæmpere - så er der ikke basis for en 
videnskabelig undersøgelse. Det, at der er fø¬ 
lelser indblandet, viser, at der ikke kan fo¬ 
retages en objektiv vurdering. 

Man kan undre sig over, hvorfor en viden¬ 
skabsmand føler sig tvunget til at modbevise, 
at det kunne dreje sig om noget uforklarligt. 
Er han så stærkt engageret i sin hellige kir¬ 
ke, at han ikke kan tolerere bare en lille 
smule kætteri? Samtidig kan der sættes spørgs¬ 
målstegn ved, om en person, der tror, at rege¬ 
ringen forsøger at skjule ufo-beviserne, vir¬ 
kelig er objektiv. Hvem fordrejer? Hvorfor er 
han så følelsesmæssigt engageret, at han ud¬ 
vikler sådanne teorier? 

Det virkelige problem, når det drejer sig om 
ufoer og andre formodede fænomener, kan imid¬ 
lertid udlægges sådan her: Tror man på det, 
man ser. Kan man virkelig tro på det, man ser? 
Eller kan man tro på en ærlig, nøgtern person, 
der siger, at han så noget, der lignede et 
rumskib, lande i ørkenen? Man må undersøge det 

setes troværdighed for at kunne bedømme, om 
det var en optisk illusion, hvor øjet ikke har 
videresendt det korrekte billede til hjernen. 

Det, vi ser, skal faktisk ikke kun behandles 
af kombinationen øjne-hjerne, men må også sam¬ 
menlignes med det, som vi husker, eller en 
slags kodede signaler i hjernen. Hjernen er 
hjælpeløs. Den kan blot sige, jeg ved det ik¬ 
ke. Hvis den bliver forskrækket, kan den sige, 
jeg tager blot den ting i min hukommelse, der 
ligner mest, og vælger den i stedet for. Det 
er meget svært for hjernen at sige, jeg ved 
det simpelthen ikke. Så den forsøger at finde 
det bedste gæt ud fra det, der allerede er i 
hukommelsen. 



Hvorfor opfanger øjet ikke et billede af om¬ 
givelserne helt korrekt, så hjernen kan over¬ 
veje, hvad der ses, og så afgøre hvad der 
stirres på? Svaret på dette spørgsmål kan fin¬ 
des ved hjælp af simpel regning. For at sende 
et TV-billede pr. kabel, skal man bruge et 
specielt kabel, et såkaldt coax-kabel. Et så¬ 
dant kabel kan også overføre mindst 500 tele¬ 
fonlinjer, hvor man kun sender tale, altså 
lyd. Det kan ikke på normal vis lade sig gøre 
at sende et TV-billede via en telefonlinje. 

Det kan altså bare ikke lade sig gøre. 

Der er også ledninger mellem øjnene og hjer¬ 
nen. Disse ledninger kaldes neuroner, og de o- 
verfører informations-impulser, men der skal 
bruges mellem 10 og 100 neuroner for at gøre 
det ud for en telefonlinje. Så for at hjernen 
kan "modtage" et TV-billede via neuronerne, må 
billedinformationerne splittes op, kodes, o- 
verføres via flere hundrede tusinder af neuro¬ 
ner og derefter genskabes. Det er en meget 
svær operation. Når man tænker over det, er 
det ikke overraskende, at der opstår optiske 
illusioner og andre fejl. Øjne-hjerne kombina¬ 
tionen udfører et fantastisk arbejde ved at 
opsplitte billedet i de nødvendige dele, over¬ 
føre informationerne og derefter genskabe et 
billede fra begge øjne, så det bliver i ste¬ 
reo. Samtidig sammenlignes billedet med lig¬ 
nende billeder i hukommelsen, så hjernen kan 


afgøre, hvad man ser på. 

Skønt, som John Napier sagde, vi ikke altid 
ved, hvad vi ser, har vi en tendens til at se 
noget, vi kender. Det er det samme som aPt si¬ 
ge, at vi må vælge, hvad vi har set før eller 
har kendskab til. Og vi har en tendens til kun 
at opfatte det mulige. Jeg vil endda gå så 
langt som til at sige, at det er svært for os 
at opfatte noget umuligt. 

Lad os se på et eksempel. Da en teoretisk 
fysiker fra Caltech kørte op til Owens Valley 
for at holde ferie, så han sent på eftermidda¬ 
gen på sin venstre side et klart, lysende ob¬ 
jekt, der var meget større end en stjerne el¬ 
ler planet, og - mente han - meget klarere. 

Det var nær ved bjergene, og det beholdt sin 
facon en tid, hvorefter det forsvandt. Han 
fortalte senere mig om det, og vi så i de a- 
stronomiske tabeller. Vi opdagede, at Venus på 
det pågældende tidspunkt var lige over Sierras 
top. På dette sted over Sierra, hvor der som 
følge af de atmosfæriske forhold er sat ver¬ 
densrekord i svæveflyvning, er der en læ-bølge 
- meget usædvanlige atmosfæriske forhold, der 
afbøjer luften på de mest mærkelige måder. Det 
stod helt klart, hvad der var sket: Lyset fra 
Venus var blevet afbøjet på en meget usædvan¬ 
lig måde, så det fik Venus til at se anderle¬ 
des ud, end han var vant til. 

Var dette sket for en, der allerede var o- 
verbevist ufo-troende, ville han uden tvivl 
have set noget, som han aldrig havde set eller 
hørt om. Så det måtte være et ufo. 

Når det drejer sig om ting som ufoer, eller 
om ESP, hvor kriteriet om genobservation eller 
tilbagevendende observation ikke kan opfyldes, 
kan man ikke sige, at sådanne ting eksisterer 
rent fysisk - og de eksisterer ikke videnska¬ 
beligt. Det er ikke nok, når man er afhængig 
af øjenvidneskildringer. Dertil kommer, at 
hvis der er følelsesmæssige elementer indblan¬ 
det - for ikke at nævne teorierne om sammen¬ 
sværgelse og fortielse af beviser - kan sagen 
blive håbløst forstyrret. 

Jeg kunne godt tænke mig at vende tilbage 
til min liste over problematiske fænomener i- 
gen. I fig. 1 afgør jeg med min samvittighed, 
om hver af disse ting er significant - ja, nej 
eller måske. I hvert af tilfældene har jeg la¬ 
det en pil begynde på det sted, hvor fænomenet 
tidligere befandt sig. Spidsen på pilen er 
der, hvor fænomenet befinder sig nu. Jeg mener 
selv, at en meget betydningsfuld ting ved den¬ 
ne figur er, at den illustrerer nogle af vi¬ 
denskabens grænser og yderområder. Som man kan 
se, eksisterede kæmpeblæksprutten ikke før i 
tiden, men det gør den nu. Tidligere troede 
man, at der fandtes søslanger, det gør man ik¬ 
ke rigtigt mere, men alligevel kan man ikke 
helt sige nej. En af dem kunne blive skyllet 

KLASSIFICATION AF PROBLEMATISKE EMNER. 

op på Nova Scottias strand, og det ville ændre 
vores mening. Jeg kan ikke se, hvordan jeg kan 
bevise, at det ikke vil ske. 

Engang troede man ikke, at der fandtes go¬ 
rillaer; man troede, at det var vilde menne¬ 
sker. Vi ved selvfølgelig nu, at de findes. På 
den anden side findes enhjørningen kun i my¬ 
terne; historierne om den må være opstået ef¬ 
ter rapporter om den arabiske oryx, en antilo¬ 
pe. Når man ser den fra siden, ser det ud som 
om, at den kun har et horn - og dette horn be- 
sider ikke en speciel styrke. Engang troede 
man virkelig, at den afskyelige snemand eller 
yetien fandtes, men nu er man noget mere skep¬ 
tisk. Der var tidligere større mulighed for, 
at bigfoot’en fandtes, og selv om sandsynlig¬ 
heden er mindre nu, er det svært at forklare 
dens fodaftryk. Det var engang muligt, at Loch 
Ness uhyret fandtes, men der er folk, der har 
stirret og stirret efter det, uden at de har 
fundet noget at tage med hjem. Men da det er 
meget svært at finde noget i en dyb sø som 
Loch Ness, har vi stadig en mulighed for, at 
der kan dukke noget op. Den blå fisk uddøde 
helt sikkert for 200 millioner år siden - ind¬ 
til den dukkede op i live i en fiskers net ud 
for Afrikas østkyst i 1938. 

Kontinentaldriften blev afvist af videnska¬ 
ben i begyndelsen af dette århundrede, men nu 
er den en af grundpillerne i den moderne geo¬ 
logi. Atlantis blev antaget for at være en my¬ 
te, der dukkede op på Platons tid, men nu er 
der noget, der tyder på, at øen Thira i Mid¬ 
delhavet meget vel kunne være det forhistori¬ 
ske Atlantis. Velikovskys teorier er aldrig 
blevet regnet for noget, og det gælder stadig¬ 
væk. Den præ-columbianske kontakt med Amerika 
er nu blevet bekræftet ved hjælp af håndfaste 
arkæologiske beviser på, at vikingerne grund- 
lagde en intermistisk koloni der. Der er endda 
bevis på en meget tidligere kontakt, måske 
helt tilbage til de gamle fønikiers dage. Jor¬ 
dens alder blev tidligere sat til 6.000 år. Nu 
ser det nærmere ud til, at den er 4,3 milliar¬ 
der år. 

Darwin udløste en hed debat, da han påstod, 
at mennesket havde udviklet sig fra primater¬ 
ne, og at der stadig foregik en udvikling her 
og der, selv om udviklingen var vel overstået. 
Der er i de palæontologiske arkiver et tungt¬ 
vejende bevis på, at mennesket udviklede sig 
fra nogle forhistoriske primater - ikke fra de 
moderne aber, men fra en fælles forhistorisk 
stamfader. 

På den anden side accepterede man engang, at 
der fandtes drager. Så blev det forkastet. Men 
der er stadig muligheder. Beretningerne om 
dragerne kan stamme fra visse kulturelle over¬ 
leveringer om de store istidsdyr, der uddøde. 
Så man kan ikke sådan uden videre afvise dem 
som fantasi. 


Cibolas Syv Byer var en myte, der var en del 
af falskloren i den forstand, at det var span¬ 
ske eventyrer, der ville foretage en ekspedi¬ 
tion, og derfor kom med en historie om, at der 
var syv byer af guld i det, der nu er New Me¬ 
xico og Arizona. Der var faktisk en smule 
sandhed i historien, fordi Hopi og Zuni india¬ 
nernes bopladser faktisk var små byer, men ik¬ 
ke på den måde, som spanierne forestillede 
sig. 

Den teori, at meteoritterne var af ikke-jor- 
disk oprindelse, blev helt op til sidste del 
af det 17. århundrede fordømt af det franske 
videnskabernes akademi. Nu har man selvfølge¬ 
lig med basis i nogle bekræftende beviser fun¬ 
det ud af, at de er klippestykker fra andre 
steder af solsystemet. Men inden for dette om¬ 
råde måtte videnskaben ændre holdning. 

Det samme gælder for kraterne på månen og 
jorden, som man heller ikke troede var af ik¬ 
ke- jordisk oprindelse. At bakterier kan forår¬ 
sage sygdom, er noget man selvfølgelig tror på 
inden for den moderne hygiejne og lægeviden¬ 
skab. Sådan har det ikke altid været. 

Man troede også engang på alkymien, men da 
man fik udviklet teorierne inden for atomfy¬ 
sikken, opdagede man, at alkymi ikke var mu¬ 
lig ad kemisk vej, men hørte ind under atomfy¬ 
sikken. I middelalderen var det ikke muligt at 
forvandle bly til guld. 

Kanalerne på Mars blev oprindeligt kaldt 
"canali" - linjer, der blev set på planeten i 
det 19. århundrede af den italienske astronom 
Sciaparelli. Den amerikanske astronom Percival 
Lowell kaldte dem derefter "kanaler" i den be¬ 
tydning, at de var intelligente væseners værk 
- hvilket blev modtaget med en vis skepsis. 
Efter Mariner missionen til Mars, ved vi, at 
de berømte "canali" ikke er der, endnu mindre 
kanalerne. De har faktisk aldrig været der. 

Det var måske en overdrivelse af grænserne 
for, hvad det var muligt at se gennem et tele¬ 
skop. 

Den stiplede linje for ufoer i fig. 1 bety¬ 
der, at de forskellige ting, der er blevet 
rapporteret, har forskellig sandsynlighedsvær¬ 
di. Efter min mening kan man ikke helt udeluk¬ 
ke, at visse lejlighedsvise atmosfæriske fæno¬ 
mener kan involvere elektriske udladninger el¬ 
ler plasma-effekter. Det stemmer meget godt 
med nogle af de ting, der er blevet set, men 
små grønne mænd i tallerkener er meget usand¬ 
synlige, ikke blot som et a priori grundlag, 
men som basis i de rapporter, der ikke er ret 
overbevisende, og der findes ingen håndfaste 
beviser. 

Engang troede man ikke på, at kuglelyn, der 
er naturlige plasma-udladninger, kunne være 
virkelige. Det gør man nu. 




For mindre end 50 år siden var der meget få 
videnskabsmænd, der tænkte på, om der var ci¬ 
vilisationer andre steder i vores galakse. Nu 
er der mange, der gør det, og man er begyndt 
at spekulere på, hvordan man rent observati¬ 
onsmæssigt kan efterprøve denne teori. 

Selv om videnskaben aldrig har accepteret, 
at der fandtes menneskelignende liv på Mars, 
er det i almindelighed blevet accepteret, at 
der fandtes planter der, og at de varierede 
med årstiderne. Mariner-programmet har vist, 
at der ikke findes større planter på Mars. 
Planen med Viking var, at undersøge om der var 
mikrobiologisk liv, eller om Mars rent faktisk 
er en steril planet. 

Polyvand er antagelig en ny tilstand for 
vand, der blev opdaget for omkring 10 år si¬ 
den. Det førte til en hurtig, men interessant 
videnskabelig undersøgelse, i hvilken det til 
sidst viste sig, at den anormale observation 
var et resultat af en underfundig forurening 
af en glaskolbe i laboratoriet. 

Som en begyndelse på de formodede menneske¬ 
lige fænomener er hypnose, der blev afvist, 
indtil de medicinske videnskaber var i stand 
til at beskrive det klinisk og opdagede, at 
det faktisk var en tilstand, som det menneske¬ 
lige legeme kunne sættes i igen. 

ESP kan ligesom ufoer betyde mange ting. 
Psykokinese-teorien - tankers indvirkning på 
materielle genstande - er meget svær at sluge, 
og jeg ved ikke, om der nogensinde har været 
noget om et bevis på dette i de videnskabelige 
skrifter. Der er dog andre aspekter inden for 
ESP, som ikke helt er blevet afvist. Der fore¬ 
går faktisk seriøs videnskabelig forskning i 
ESP på nogle institutioner. 

Religiøse mirakler omfatter ikke kun helbre¬ 
delse, men også tilfælde som det i 1917, hvor 
en større menneskemængde i Portugal så Solen 
stå stille i sin vej over himlen. Jeg tror ik¬ 
ke, at dette fandt sted, fordi Jorden ville 
være blevet ødelagt, hvis dens rotation plud¬ 
selig blev standset. Det er helt sikkert, at 
andre også ville have opdaget det! Men der er 
også andre religiøse mirakler. Især dem, der 
har noget at gøre med helbredelse eller med 
psykologiske effekter på mennesker, er noget 
sværere at afvise. Jeg tror, at det vil være 
uklogt af videnskaben direkte at sige, at alle 
religiøse mirakler er noget vås, for hver for¬ 
modet hændelse bør undersøges på sine egne be¬ 
tingelser. 

På Shakespears tid troede man på spøgelser, 
men i de følgende fire hundrede år har de ikke 
tilladt, at man så dem, så jeg vil tillade mig 
at sige, at der er meget ringe sandsynlighed 
for, at de findes. 


Ikke nok med, at der ikke findes noget bevis 
for astrologi. Vi ved også, hvor mytologien 
kom fra. Vi ved, at den var en del af en for¬ 
historisk hedensk religion, der fandtes før 
videnskabens opdukken. Så når vi ser den dukke 
op i fornyet form i den daglige avis, er det 
på samme tid både tragisk og underholdende. 

Freudiansk psykologi blev på den anden side 
hilst med megen skepsis af videnskaben og 
vandt kun gradvist indpas som en gyldig be¬ 
skrivelse af nogle aspekter inden for menne¬ 
skets psykologiske adfærd. 

Frenologi, at måle hovedets ujævnheder, er 
passé, og der undervises ikke længere i det 
selv i den mindste medicinske skole. 

Helbredelse ved hjælp af troen var noget, 
som man troede meget på i kristendommens tid¬ 
lige år, og i perioder siden da er der igen 
dukket hændelser, der ikke helt kan afvises, 
op. En del af dem virker absurde, mens andre 
fortjener yderligere omtale, og jeg mener, at 
akupunktur er et godt eksempel. Akupunktur er 
så umulig for vores nutidige forståelse af, 
hvordan kroppen arbejder, at man er tilbøjelig 
til at afvise den. Dog viser det sig, at den 
har en vis værdi. Jeg mener, at nogle af hel¬ 
bredelserne ved troens hjælp, ligeledes er be¬ 
rettiget til en senere undersøgelse. 

KONKLUSION 

Hvilke konklusioner kan vi så drage? En meget 
vigtig morale for moderne amerikanere er, at 
vi må leve i uvished, ikke blot i politiske, 
sociale og økonomiske affærer, men også i fy¬ 
siske. Der vil altid være en del ting, der ik¬ 
ke er helt klare, og det vil være umuligt at 
gøre dem helt klare, fordi det fænomen, de be¬ 
skriver, ikke kan genskabes i laboratoriet og 
er svært at genskabe i naturen. 

Videnskaben gør mirakler til noget alminde¬ 
ligt gennem observation, hvis fænomenet virke¬ 
lig kan ses. Hvis det ikke kan ses, og slet 
ikke ses igen, er det ikke en del af videnska¬ 
ben. Men sommetider tager disse ting tid - år¬ 
tier, endda århundreder. 

Min anden konklusion er, at den irrationale 
indstilling til det moderne liv - at søge til¬ 
flugt i en tro, der ignorerer de videnskabeli¬ 
ge fakta (ja endda fordømmer dem) - er virke¬ 
ligt et skridt tilbage mod barbarisme. I den 
moderne verdens stærke konkurrence vil den ky¬ 
niske materialist, der ikke er handicappet af 
irrationel tro, altid vinde over dem, der 
trodser og ignorerer den videnskabelige virke¬ 
lig hed. Hvis vi som mennesker ikke kun ønsker 
at udmærke os i en materialistisk verden, men 
også at beskytte og udvide de æstetiske og 
subjektive sider af vores historiske arv, må 




vi være meget objektive overfor objektive 
ting. Ellers vil vi, hver gang vi har en fø¬ 
lelsesmæssig og irrationel holdning til ting, 
der virkelig har fysisk virkning og betydning, 
begå en lille fejl. Hvis vi begår fejl nok, 
vil vi forsvinde ud af historien. Og så vil 
andre grupper, der er stærkere bundet til det 
materialistiske og mindre afstemt efter det 
æstetiske, spirituelle og subjektive, indtage 
den dominerende rolle i dette århundrede. Det 
vil blive deres arv, ikke vores, der vil over¬ 


leve i hukommelsen i de kommende generationer 
i det næste århundrede. | [ 

Bruce Murray er direktør for Jet Propulsion 
Laboratory, California Institute of Technolo¬ 
gy, Pasadena, Californien. 

Kilde: "UFOs and the Limits of Science", af 
Ronald D. Story. (Morrow, 1981). 


"Uforklarlige" godter... 

Bogforlaget Bokorama i Hoganås har med udgi¬ 
velsen af bogserien "Det oforklarliga" gjort 
en god gerning. Serien er tydeligvis så værd¬ 
sat (og så økonomisk givtig), at man har be¬ 
sluttet sig til at udvide serien fra 10 til 20 
bøger. Hver bog er på 95 sider og koster godt 
og vel en hundredelap. Bøgerne sælges i løben¬ 
de abonnement, men kan dog også erhverves gen¬ 
nem Nykopings Tvårvetenskapliga Bokforening. 

To af bøgerne i den første serie handler helt 
og holdent om ufo-fænomenet, men næsten e^e 
de øvrige tangerer ligesom "vort" område. 

Serien er baseret på artikelmateriale fra 
tidsskriftet "The Unidentified", som udkom i 
England for nogle år siden. Indholdet rager 
himmelhøjt op over gennemsnitskvaliteten på de 
ufo-bøger, der tidligere er udgivet på svensk. 
Til dette bidrager, at der kun er anvendt vir¬ 
keligt kvalificerede forfattere, der kan deres 
kram. Det er de bedste fra England: Hilary E- 
vans, Jenny Randles, Janet og Colin Bord, Ni- 
gel Watson, Kevin McClure og Charles Bowen for 
blot at nævne nogle af godterne i denne pose. 

Illustrationsmaterialet er særdeles fortræf¬ 
feligt, her har man virkelig gjort en indsats. 
Dog kan der fremkomme små fejl eller forenk¬ 
linger i illustrationsteksterne, men det er 
tilgiveligt. De svenske oversættere har også 
udført et godt arbejde. En fuldtræffer, som 
skal have fire og en halv tallerken, næsten 
fem. Så mange har vi aldrig givet en bog på 
svensk... 

Anders Liljegren 

Peter Brookesmith (red.): Besok från rymden? 
Kritisk gennemgang af ufo-tilfældene. 1986, 
Bokorama. 

Peter Brookesmith (red.): UFO-fenomenens ur¬ 
sprung. Aktuelle teorier og tanker. 1986, 
Bokorama. 

Kilde: AFU Newsletter nr. 29, 1986. 


Sky-map Manual - version 1.0. 

Af Ronny Blomme, 1985, Belgien. 

AA-hæfte, 30 sider. Illustreret med eksempler. 

Belgieren Ronny Blomme har udviklet et EDB- 
program ved hvis hjælp, man kan få tegnet et 
stjernekort for et hvilket som helst tidspunkt 
og sted, man måtte ønske. Man indtaster longi- 
tude, latitude og universiel tid for den ufo- 
observation, man ønsker at undersøge i compu¬ 
teren, en Apple II. Computeren udskriver dels 
et kort, som viser positionerne for alle lys- 
stærke stjerner, planeter, solen og månen, og 
dels en tabel, som viser de respektive himmel¬ 
legemers nøjagtige position og magnitude (lys¬ 
styrke). 

Apple Il-brugere kan erhverve sig dette pro¬ 
gram ved at sende to tomme disketter til Ronny 
(fire hvis man også ønsker kildekoden). Inte¬ 
resserede, som ikke har en Apple II, kan også 
drage nytte af programmet. Ronny har lavet en 
formular, hvorpå man kan opgive det nøjagtige 
tidspunkt og sted, og som man så sender til 
ham. En kørsel af programmet varer 40 minut¬ 
ter, så det er vel ikke tilrådeligt, at man 
drukner ham i bestillinger... 

En detaljeret beskrivelse af programmet og 
uestillingsformularer kan lånes hos AFU. Vil 
du i direkte kontakt med Ronny, er adressen: 

Ronny Blomme 
Pierre Curielaan 31 
Box 2 

B-1050 Brussel 
Belgien 

Kilde: AFU Newsletter nr. 29, 1986. 

